recursal/SuperWikiNEXT-32B huggingface dataset:
山本五十六
山本五十六（1905年影）
**山本五十六**（1884年4月4號—1943年4月18號），原名**高野五十六**，係日本海軍軍人，第26、27任聯合艦隊司令長官，最高軍銜係海軍大將，曾經策劃同指揮珍珠港事件、中途島戰役等等。1943年佢視察前線嘅時候，喺所羅門群島畀美軍打落佢座機。死後追贈海軍元帥大將。

生平
--

### 明治時期

1884年（明治17年）4月4號，山本五十六（嗰陣叫做「高野五十六」）喺日本新潟縣長岡市出世，佢係老竇高野貞吉嘅六仔，嗰年高野貞吉56歲，所以佢就叫「五十六」，而佢阿媽生佢嘅時候亦已經45歲。

細個嗰陣嘅山本非常好勝，佢讀小學嗰時聽到有人話「乜嘢都食得就係鉛筆唔食得」，結果竟然真係隊咗支鉛筆落肚。1896年（明治29年）喺新潟縣立長岡中學度讀。1901年（明治34年）山本五十六入讀海軍兵學校，係第32期生，同期嘅有鹽澤幸一、吉田善吾、嶋田繁太郎、堀悌吉等等，佢哋之中同山本關係最好嘅係堀悌吉。1904年（明治37年）11月山本由海軍兵學校畢業，名次喺同期192個學生之中排第11。

1905年（明治38年）1月，山本五十六以少尉候補生嘅身份分配到裝甲巡洋艦「日進」號，5月27日山本參加咗日本海海戰，佢左腿炸傷，左手嘅食指同中指炸斷，後尾到咗1938年（昭和13年），山本因為呢件事獲頒「傷殘軍人第一號徽章」。關於山本係點樣炸傷，官方嘅講法係「敵人嘅炮火」；祗不過亦有海軍出身嘅人，話係因為「日進」號前面嘅炮塔炸膛。至於山本五十六受傷嗰陣著嘅軍服，喺太平洋戰爭爆發之前山本將佢捐咗畀家鄉嘅博物館。

之後山本喺防護巡洋艦「須磨」號、戰艦「鹿島」號、海防艦「見島」號、驅逐艦「陽炎」號分別都服役咗幾個月，加埋有一年半時間。喺呢一年半裡面，除咗喺各艦服役之外，山本五十六重作為海軍砲術學校普通科同海軍水雷學校普通科嘅學生，分別接受過一年零四個月同四個月嘅教育。畢業之後，山本被分配到三等巡洋艦（練習艦）「宗谷」號負責訓練任務，第37期嘅少尉候補生井上成美、草鹿任一、小澤治三郎、鮫島具重等等都接受過佢嘅指導。

1909年（明治42年）山本五十六升做海軍大尉。1911年（明治44年）以海軍大學校乙等學生嘅身份畢業，分配去海軍砲術學校同海軍後勤學校做教官，並同當時嘅同事米內光政成為好朋友。

### 大正時期

1913年（大正2年），高野五十六嘅父母先後過身。同年嘅12月就讀海軍大學校嘅甲等學生課程。1915年（大正4年），時任行政裁判所（相當於最高行政法院）部長、本身亦係法學博士嘅渡邊廉吉，擔心舊長岡藩嘅名門、作為家臣團之一世代侍奉藩主牧野氏嘅山本家會絕後，所以就打算畀高野五十六以養子嘅身份繼承山本家；而長岡藩第13代家主牧野忠毅，佢嘅細佬牧野忠篤子爵對呢件事亦加以美言，最後決定由五十六繼承山本家。同年9月，海軍省發佈咗高野五十六改姓做「山本」嘅公告。

註
-

1. ↑  山本五十六人物簡介，山本五十六紀念館網頁
2. ↑  半藤一利：《山本五十六》第13頁，平凡社，2011，ISBN 978-45-8276-739-1
3. ↑  反町榮一：《人間·山本五十六——元帥の生涯》第517頁，光和堂，1964，ISBN 978-48-7538-038-2
4. ↑  工藤美代子：《海燃ゆ 山本五十六の生涯》第41頁，光人社，2004，ISBN 4-06-212339-8
5. ↑  田中宏巳：《山本五十六 新裝版》第21頁，人物叢書，吉川弘文館，2011，ISBN 978-46-4205-257-3
6. ↑  《山本五十六 新裝版》，第22頁。
7. ↑  水交会：《回想の日本海軍》第330頁，原書房，1985，ISBN 978-45-6201-672-3
8. ↑  《海燃ゆ 山本五十六の生涯》，第51頁。
9. ↑  《人間·山本五十六——元帥の生涯》，第145-149頁。
10. ↑  豊田穣：《世界史の中の山本五十六 歴史を動かした英雄たちの研究》第211頁，潮書房光人社，1992年，ISBN 4-7698-0642-6
11. ↑  野村實：《山本五十六再考》第159-167頁，中公文庫，1996，ISBN 978-41-2202-579-0
12. ↑  《人間·山本五十六——元帥の生涯》，第152-153頁。
13. ↑  《山本五十六 新裝版》，第31頁。
14. ↑  《山本五十六 新裝版》，第32頁。
15. ↑  《人間·山本五十六——元帥の生涯》，第188-189頁。
16. ↑  《山本五十六 新裝版》，第33頁。
17. ↑  《海燃ゆ 山本五十六の生涯》，第59頁。
18. ↑  《人間·山本五十六——元帥の生涯》，第192頁。
19. ↑  《海燃ゆ 山本五十六の生涯》，第68-70頁。
20. ↑  《人間·山本五十六——元帥の生涯》，第205頁。
21. ↑  大正5年9月25日付 海軍公報第1230號

| * 睇
* 傾
* 改
日本元帥 |
| --- |
| 大元帥（又叫陸軍大元帥） | 明治天皇 - 大正天皇 - 昭和天皇 |  |
| 陸軍元帥 | 西鄉隆盛 |
| 陸軍元帥大將 | 山縣有朋 - 大山巖 - 小松宮彰仁親王 - 野津道貫 - 奧保鞏 - 伏見宮貞愛親王 - 閑院宮載仁親王 - 久邇宮邦彥王 - 梨本宮守正王 - 長谷川好道 - 川村景明 - 寺內正毅 - 寺內壽一 - 上原勇作 - 武藤信義 - 杉山元 - 畑田六 |
| 海軍元帥大將 | 有栖川宮威仁親王 - 東伏見宮依仁親王 - 伏見宮博恭王 - 山本五十六 - 西鄉從道 - 伊東祐亨 - 東鄉平八郎 - 井上良馨 - 古賀鋒一 - 伊集院五郎 - 永野修身 - 島村速雄 - 加藤友三郎 |
**山本太郎**（1974年11月24號—）係日本一個男藝人同埋演員，而家主力參政。

生平
--

山本太郎1990年開始做戲，佢比較出名嘅作品有《出貓鬥一番》同埋《大逃殺》，喺後者係做主角。

到2011年，山本太郎開始投身反核嘅社會運動，之後喺2012年日本眾議院選舉出選東京都第8區，最後輸咗畀石原慎太郎個仔石原伸晃。

2013年嘅第23屆日本參議院議員通常選舉，山本再接再厲，喺東京都出選，最後喺自由派政黨嘅支持下，以第4名當選參議院議員。2014年，山本太郎加入生活黨，生活黨改名做「生活黨同山本太郎同朋友們」，到2016年改名做自由黨。

到2019年，自由黨同國民民主黨合併，不過山本太郎冇跟埋一齊加入，而係成立咗令和新選組。到第25屆日本參議院議員通常選舉，令和新選組贏到2席，但係山本太郎自己就落馬。

2020年，山本去咗選東京都知事，最後攞到10%得票率，輸咗畀小池百合子。

註
-

攷
-

* 人物指南
* 音樂指南
* 日本指南


|  |  |
| --- | --- |
| 權威控制 | 
* WorldCat
* VIAF: 76543323
* LCCN: nr2004013721
* ISNI: 0000 0000 8157 070X
* GND: 173682847
* SUDOC: 142556564
* BNF: cb144905370（資料）
* NDL: 00814572
* CiNii: DA12894121

 |


  


|  |  |
| --- | --- |
| Stub icon | 呢篇文係日本演員楔位文。歡迎幫維基百科擴寫佢。睇 • 論 • 改 • 歷 |
1705年荷蘭外交官Nicolaes Witsen繪制嘅韃靼利亞地圖
 1806年區分開獨立嘅韃靼利亞（黃色）同中國韃靼利亞 (紫色)嘅地圖。
**韃靼利亞**（拉丁文：Tartaria，粵拼：taat3 daat3 lei6 aa3 ）並唔係一個政權術語，佢係啲歐洲人由中世紀到20世紀初對中亞裏海同烏拉爾山，去到東北亞韃靼海峽，兼埋中國印度同伊朗北方邊界成笪地頭嘅通稱。呢個講法係13到19世紀間經常喺地名學方面用到，呢成長段時期啲歐洲地理學家都唔係幾熟呢帶啲情形，故而之就一路用佢當花名。喺歐洲啲信源度，韃靼利亞係成咗最通用嘅中亞代名詞，兼且係冇同當地現實政治或族群之間存在聯繫。 直到去19世紀歐洲度對於呢片區域嘅認知係再轉變，可以話去到極為稀疏同零散嘅程度。

仲特指蒙古帝國沒落後泛突厥人同蒙古人呢啲遊牧民散居嘅區域，嗰陣時語境度個講法係包埋咗中亞啲汗國、天山南北路、突厥各部、蒙古各部、滿洲等地頭。 「韃靼利亞」主要係啲歐洲探險家繪制地圖度用開嘅地理用詞。

啲歐洲文獻有時仲將「China」理解成漢人聚居嘅關內十八省，而將元、明、清境內北部嘅蒙古同滿洲列入「韃靼利亞」，即係兩者並列。譬如1857年法國傳教士古伯察出版嘅《Christianity in China, Tartary, and Tibet》就有話「喺印度，拜火嘅摩尼教徒俾埋啲印度教徒驅逐咗，至尾去到咗韃靼利亞、西藏同中國本土度，喺當地人當中苟延殘存。」

引文
--

1. ↑  Huc, Évariste Régis(1857), *Christianity in China, Tartary, and Tibet*, page 84.

睇埋
--

* 東韃靼利亞
* 小韃靼利亞
* 中國韃靼
搵緊喺臺灣高雄嘅同名學校嘅話，請睇〈**國立中山大學附屬國光高級中學**〉。
搞清楚 **廣州市第6中學**喺1960～1962年嗌過**中山大學附屬中學**。

---

學校正門
 **中山大學附屬中學**（粵拼：zung1 saan1 daai6 hok6 fu6 suk6 zung1 hok6）
，簡稱**中大附中**，係中國廣東廣州嘅全日制中學，1924年開辦，位置喺海珠區新港西路135號（中山大學西門口）。

校服色
---

|  |
| --- |
| 中大附中嘅校服 |
|  |  |
|  |  |

長袖
* 衫：　　相間。領同袖口都係　。正面同兩袖近兩個膊頭位都有　底色，中間俾個大　底色隔開咗；背面上　下　，分界線喺胸口位，似鈍角V字；膊頭位　帶兩條　幼線；兩色之間都有　描邊隔開咗。左右對稱。
* 褲：　，兩邊各有條中等厚度嘅　線，兩色之間有　描邊隔開咗。

棉褸
純　

短袖
* 衫：　，領　帶　邊，袖口　；左右對稱，有領有紐扣。
* 褲：　，褲嘴帶比較幼嘅　線。

史
-

1924年，嗰時嘅廣東大學（今日嘅中山大學）整咗間附屬學校，其中包括咗中學部，嗰時嗌**廣東大學附屬中學**。開辦2年後，因為廣東大學改名做國立中山大學，學校亦改名做**省立中山中學**兼交畀廣東省教育廳睇咗1年就畀返中山大學。後因廣州地區爆發戰亂同社會動蕩，令學校一度停辦，直到1993年秋先至復辦。

學校復辦初期定咗**中山大學附屬中學**做校名，但嗰時由於冇固定校址同課室，所以上堂地方好多時冇固定，後嚟中山大學揀咗學校西門口嘅成人教育學院做附中範圍。嗰時一個年級兩個班，直到1996年出現咗第一批畢業生。1998年重新規劃中山大學校址時，重係揀咗學校西南角近新港西路嘅位做附中校區。1999年正式起咗好多教學樓，用咗1年時間全部起好嗮。

2001年，學校成為海珠區一級學校，同年亦起咗圖書館同行政樓；1年後又昇格到廣州市一級學校。2003年入選咗廣東省十佳民辦中學。2006年列入咗廣東省一級學校，2年後亦評為廣東省十佳民辦中學同最有影響力嘅民辦學校。2009年亦入選咗廣東省高中教學水平優秀學校。

出面網頁
----

* 中山大學附屬中學嘅官方網站
**中山大學天文台舊址**（粵拼：zung1 saan1 daai6 hok6 tin1 man4 toi4 gau6 zi2）
係中國廣東廣州嘅民國特色古建築，1929年3月起好，位置喺越秀區125號嘅龍騰社區大院入面，中山圖書館北邊近魯迅紀念館嘅後邊，珠江製片分公司對面。佢既係廣東近代第一間天文台，又係華南唯一由國人自辦嘅天文台，甚至係中國大陸繼上海徐家匯天文台後，第二間起好嘅天文台。初期中山大學喺文明路做校區時，間嘢除咗負責學校嘅教學任務之外，重做埋第一次測量廣州嘅經緯度同埋航空天文學等社會任命教學任務。

間嘢喺中國大陸天文史上，有住緊要嘅地位。

史
-

1925年，做緊國立中山大學數學天文系主任兼留法博士——張雲以「呢種學科唔可以重理論輕實踐」嘅理由而上書到國民政府，話一定要起間設施完善嘅天文台先至得，結果俾全力北伐緊嘅民國政府同意咗先起間細規模嘅天文台。直到1927年2月，天文台正式開工，雖然期間遇到唔夠錢、改好多設計同埋政局多變、施工撻Q嘅事，但張雲一直堅持同主持落去，卒之喺一個月後起好，重喺1930年6月29號辦咗落成開幕典禮。

間嘢起好後，天文台一直負責低緯度嘅天文觀測任務，亦喺中國大陸嘅現代天文科學嘅教學同研究起咗好緊要嘅作用同埋科學價值。1937年，由於國立中山大學搬到石牌一帶，舊址逐漸冇咗原有科研機構嘅功能同好快俾人唔記得佢。直到1949年廣州被解放軍佔領後，天文台從廣東省政府轉畀廣東省科普協會，中途又轉畀廣東省科協。1973年，廣東科技報社入咗嚟辦公，天文台舊址再次成為傳播科技嘅緊要場所。1978年7月18號，間嘢俾廣東省人民政府列為省級文物，亦喺1989年6月重複公佈咗次。

踏入2000年代後，由於間嘢年久失修，加上建築出現殘舊現象，社會各界一直要求佢作出修繕嘅事越嚟越多。後嚟廣東科技報社通過努力，喺2010年亞運開幕前，廣東省發改委同埋廣東省財政廳負責出錢籌劃，重喺2011年6月開始做修繕工作，工程凈維持咗4個月就搞掂。

連出去
---

* 广东贡院明远楼与中山大学天文台旧址 - 广州市文化广电新闻出版局
* 《行街串巷广州城》之喜见中山大学天文台旧址修缮完工 2011-10-14

| * 睇
* 傾
* 改
廣州市內嘅廣東省文物保護單位 |
| --- |
| 越秀區 | 「三·二九」起義指揮部舊址 | 中國共產黨廣東區委員會舊址 | 廣州起義烈士陵園 | 省港罷工委員會舊址 | 明遠樓同埋中山大學天文台舊址 | 廣東省農民協會舊址 | 周恩來同志主持嘅中共兩廣區委軍委舊址 | 白雲樓魯迅故居 | 藥洲遺址 | 廣東財政㕔舊址 | 中央銀行舊址 | 大佛寺大殿 | 越南青年政治訓練班舊址、越南青年革命同志會舊址 | 萬木草堂 |
| 海珠區 | 仲愷農校舊址 | 琶洲塔 | 綸生白公祠 | 康樂園早期建築群 | 鄧氏宗祠 | 瀝滘衞氏大宗祠 |
| 荔灣區 | 廣雅書院舊址 | 廣東郵務管理局舊址 | 通福橋 | 錦綸會館 | 仁威廟 |
| 白雲區 | 昇平社學舊址 | 石井橋 | 盧廉若墓 |
| 黃埔區 | 外國人公墓 | 玉喦書院同蘿峰寺 |
| 天河區 | 十九路軍淞滬抗日陣亡將士墳園 | 雲從龍墓 | 劉氏家廟 | 新一軍印緬陣亡將士公墓 |
| 番禺區 | 蓮花塔 | 蓮花城 | 留耕堂 | 屈大均墓 |
| 南沙區 | 金鎖排燈塔 | 舢舨洲燈塔 |
| 花都區 | 馮雲山故居 | 資政大夫祠建築群 | 藏書院村譚氏宗祠 | 茶塘村古建築群 | 塱頭村古建築群 |
| 從化區 | 五嶽殿 |
| 增城區 | 萬壽寺 | 湛若水墓 |
| 升咗去全國重點文物保護單位嘅要睇廣東全國重點文物保護單位一覽 |
**粵漢鐵路**（Canton-Hankow Railway）係中國一條鐵路，由廣東省城，即係廣州，去到湖北武昌，即係漢口對岸。粵漢鐵路喺大清時就動工，要到民國時期先完成。後尾1957年起咗武漢長江大橋，同京漢鐵路（初叫盧漢鐵路，亦曾叫平漢鐵路）接軌，就夾埋叫京廣鐵路。

史
-

大清時，決定起盧漢鐵路先，其次先係粵漢鐵路同蘇滬鐵路。中日甲午戰爭後，各國為咗自身利益，都爭住喺中國起鐵路，獨英國無份。而英人見到咁，有香港，都想喺廣東起鐵路，通去上海。而朝廷戰畧閣係，光緒年間決定自建鐵路，唔好畀英人控制呢條南命脈，所以粵漢重要度提高，同盧漢係一齊起。

粵漢鐵路初時諗住由湖北入江西，然後入廣東。之但係太兜路，最後改為行湖南嘅郴州、永州、衡州、長沙。

粵漢鐵路由官方鐵路公司搞，由盛宣懷督辦，同美國借錢起。當時駐美使伍廷芳與合興公司議借美金四千萬，望五年搞掂。美以畢來斯司路事，起粵三水，築路十五里，用咗過二百萬。畢來斯死，工事都停埋，而美股多賣咗畀比利時。湖北總督張之洞就認為，比利時已經有份搞盧漢鐵路，粵漢鐵路都畀埋佢，就唔合乎國利，主張廢美約。湖南都幫口，朝廷改命張之洞妥籌辦理。宣懷盛想阻都無用。張之洞叫駐美使梁誠同合興公司傾，年餘始定，借英金一百十萬鎊贖回。

廣東、湖南、湖北三省，公設路局喺湖北，籌款築路，各自為之。湖南以袁樹勳為總理，廣東有三人爭做商辦，就係內閣侍讀梁慶桂、道員黎國廉同粵督岑春煊爭粵路商辦。最後被劾奪官。朝廷命人去查，無耐起返二人原官。而路就由官督商辦，旬日集股數達四千萬蚊，以鄭官應為總理。之不過因粵漢鐵路，粵人集股為最多，大家鬥得太勁。總理成日換，路工亦都停滯。大學士張之洞督辦粵漢鐵路，統一處理，都搞唔掂。嘥咗七年，都未起好。

後尾張之洞死咗，宣懷盛想將鐵路收歸國有，同英、德、法三國借款。不過咁搞，廣東同湖南人就好唔妥咁做，會有損佢哋利益，上疏反抗。其實同期川漢鐵路，喺四川咁做法，經已搞到暴動，民間有保路運動，殺恐官員，辛亥革命之時，四川就宣佈獨立。即係話，咁樣做法，引致民間轉軚支持革命黨，導致大清國亡。

粵漢鐵路於1900年7月動工，1936年4月起成。

路綫
--

粵漢鐵路分南中北三段。

南段喺廣東由廣州西逕三水，轉北入清遠、英德、曲江到樂昌，同湖南興甯路段相接。

中段喺湖南。北段喺湖北。

註
-

1. 1 2 3 4 5  《清史稿》，志一百二十四，交通一
2. ↑  《清史稿》，志四十七，地理十九，廣東

出面網頁
----

* 〈督办粤汉铁路(图)〉.
**粵語正音運動**指香港由1970年代開始嘅一連串獨立但係相關連嘅正音運動。運動嘅初期只針對大眾傳媒嘅懶音同埋讀錯。到咗1990年代至21世紀初，香港中文大學何文匯博士提倡粵語發音矯正運動。至今，支持同反對何文匯嘅論點嘅人仍然爭論不下：唔少現職嘅教師指渠「矯枉過正」；響學術界嘅朗誦同埋教學方面，支持者多；響大眾傳媒同市民之中支持少[未記出處或冇根據]。

1970年代至1980年代
-------------

早響1970年代，粵語正音就已經因為大眾傳媒嘅普及而引起咗關注。當中，梁醒波係學界攻擊嘅其中一個主要對象。梁醒波先生係香港粵劇界著名嘅丑生，後來加入咗無綫電視嘅晚間綜藝節目《歡樂今宵》。由於梁醒波喺香港嘅受歡迎程度，佢嘅所謂「錯誤發音」對香港市民嘅影響尤深。其中一個教授經常提及嘅例子，就係「姍姍來遲」呢句成語。按原先嘅粵語發音，「姍」解做「遲」而應該讀作「仙」，但佢響電視節目入面唱出「何以『山山』來遲」嘅歌詞。而直到今日，「山」呢個音亦為絕大多數嘅香港人所採用。

當時，響大眾傳媒負責推廣正音嘅，係香港電台第5台晚間節目《咬文嚼字》嘅宋郁文先生。佢對讀音嘅執着，直接引起後尾香港電台喺1980年代初期對廣播員發音要求嘅糾正。例如：


| 詞語 | 「常讀」 | 「正音」 |
| --- | --- | --- |
| 時間 | 時「諫」 | 時「艱」 |
| 報刊 | 報「罕」 | 報「hon1」 |
| 糾正 | 「豆」正 | 「狗」正 |
| 殘酷 | 殘「浩」 | 殘「huk6」 |

嗰陣時報紙上有人批評正音運動，包括專欄作家王亭之同哈公嘅批評[未記出處或冇根據]；間唔中會有讀者來函，而且批評亦多數係情感宣洩。好似，有一個讀者嘅來信指出：「聽到成一大班小朋友響到講《小朋友時「姦」》（《小朋友時間》係香港電台嘅一個兒童節目名），聽到都覺得毛管戙。」

後來響電視上亦有由林佐瀚先生主持嘅《每日一字》節目，但渠對發音就寬容啲，支持承認已經普及嘅讀音。

何文匯嘅「正音學說」
----------

何文匯根據宋朝韻書《廣韻》中嘅切韻方法，幫好多同《廣韻》所載不符嘅粵音重新訂立標準，亦因此令好多讀咗幾十年嘅古音產生咗變化。

例如：結構嘅「構」字，粵音一向讀以k為聲母（讀「扣」），但係依《廣韻》為準，正音運動堅持以g為聲母（讀「救」）；重有，擴張嘅「擴」，粵音有人讀為kwong3（曠），但正音運動就讀為kwok3（廓）。

進入廿一世紀，正音運動已經成功咁普及各個香港嘅主要媒體。喺香港嘅電視同埋電台新聞報告入面，報導員都傾向「讀正音」如結「救」、「救」買、門「勸」等。

由於正音運動大幅度咁改變咗自然演變嘅讀音，被一啲文化界人士同年長嘅學者視為「謀殺廣府話」而加以反對，其中以從1980年代開始喺《明報》專欄批評「正音運動」「矯枉過正」嘅王亭之（當時另一反對者哈公已病逝）為反對派嘅中堅份子，指被「正音運動」所「正」的音大大減低咗廣府話嘅流暢同靈活性，所謂「正音運動」嘅音實際係「邪音」，為「病毒音」。

反對者認為，根據主流語言學家所得出嘅結論，語言會隨時間、地域同歷史因素慢慢咁改變。所以按何文匯先生嘅講法以宋朝所出版嘅《廣韻》作為粵語發音嘅根據實際上係夾硬復古。因為佢忽略咗南宋、元、明、清四朝對廣府話嘅深遠影響。反對者又認為，年輕一輩根本唔知乜係「正音」，而係自以為是咁跟隨所謂嘅「正音」。另外傳媒同政府亦盲目咁跟隨，令廣府話陷入咗一個危險嘅境地。不過，專欄作家王亭之反對「正音運動」書中嘅觀點，就受到粵語正音推廣協會嘅反駁，爭議仍然持續。

2007年香港、北美兩地有粵語文化傳播協會發起「要求加拿大新聞節目更正粵語發音」嘅抗議，反對「病毒音」，支持「廣府話救亡運動」。

註
-

1. ↑  「正音」事件來龍去脈，《作家月刊》2007年6月
2. ↑  根據王亭之廣府話救亡，第幾頁
3. ↑  〈謀殺廣府話，文匯報2005-10-21〉. 原著喺2007-03-27歸檔. 喺2007-05-09搵到.
4. ↑  〈評論病毒音(多倫多第一報2007-01-20 - 2007-05-05)〉. 原著喺2020-07-16歸檔. 喺2007-05-09搵到.
5. ↑  〈《廣府話救亡》審閱報告〉〈《廣府話救亡》繆誤舉述〉中國語文科語文參考資料

睇埋
--

* 《最緊要正字》

出面網頁
----

* 粵語文化傳播協會
* 粵語正音推廣協會
* 另類粵語"正音"研究
* 〈《廣府話救亡》審閱報告〉
* 〈《廣府話救亡》繆誤舉述〉
**嶺南儒學**（粵拼：Ling5 naam4 jyu4 hok6）係指喺嶺南一帶發源，主要由粵人搞起嘅儒學流派。

主要學派
----

### 菊坡學派

內文：菊坡學派

### 嶺南學派

陳獻章嘅畫像
內文：嶺南學派
**嶺南學派**（粵拼：Ling5 naam4 hok6 paai3）可以講得上係嶺南哲學入面最有代表性嘅一個流派。佢係一班嶺南出身嘅文人響 15 世紀嗰陣開嘅一個宋明理學流派，佢嘅代表人物係廣東新會出身嘅哲學家**陳獻章**（外號叫**白沙先生**）。佢寫嘅哲學文家陣好詳細咁樣收錄咗喺《陳獻章集》入面。喺呢啲文入面，陳獻章表達咗佢嘅思想，佢主要係主張「自得」同「以心為主」。陳獻章係咁講：「子之所得者有如此，則天地之始，吾之始也，而吾之道無所增；天地之終，吾之終也，而吾之道無所損。天地之大，且不我逃，而我不增損，則舉天地間物既歸于我，而不足增損于我矣。」佢認為只要人一確立咗自己嘅主體性，就可以唔理外在嘅控制而同天地和諧共存，甚至乎係去控制返天地轉頭，而天地萬物亦都係要有人嘅主體性先至會有自己嘅價值同意義。呢種算係幾有個人主義味道嘅思想，而呢種傾向亦都反映到喺嶺南學派嘅其他方面－佢哋重主張人要獨立思考，叫人應該多啲去挑戰固有嘅諗法，反對人云亦云，好似係陳獻章又曾經咁樣講：「學貴知疑，小疑則小進，大疑則大進，疑者覺悟之機也。」意思係求學問最寶貴嘅嘢係要學識去質疑，越識得質疑就越會有進步。總體嚟講，呢個學派係借咗儒家嘅人本精神，但係又會好似道教咁樣睇重講人同自然之間嘅關係，甚至可以話係有啲畀西人嗰種睇重問問題嘅諗嘢方式影響咗。

### 甘泉學派

湛若水嘅畫像
內文：甘泉學派
陳獻章嘅徒弟湛若水（外號**湛甘泉**）後嚟重攞佢師父嗰套思想去創立咗一個新嘅**甘泉學派**（粵拼：Gam1 cyun4 hok6 paai3）。湛若水佢喺唔少方面同意佢師父嘅諗法，但係覺得佢師父嘅某啲主張太似禪宗佛教（好似係陳獻章鍾意用靜坐嚟修養咁），而且佢對其他嘅學派（尤其係陽明學派）重有自己嘅一套批判。甘泉學派嘅一個重要特點，就係努力咁想將自己同孔孟、大宋理學嘅派系聯埋一齊。例如湛若水就咁樣諗：「白沙（陳獻章）先生之學，追濂、洛、關、閩之軌，以入孔、孟、禹、湯、文、武、舜、堯之大道，「孔門所謂中庸，即吾之所謂天理」。佢將自己嘅心學學說由陳獻章一直數到上去孔子同孟子嗰度。湛甘泉嘅弟子洪垣認為：「堯、舜開心學之源，曰人心道心。夫子曰：其心三月不違仁。謂仁與良知、天理，非心不可。然心者，實天理良知之管攝也。」佢將「天理」同「良知」收歸於「心」，並且同視為孔子嘅「仁學」。湛甘泉二傳弟子許孚遠就話：「孔子之學，自虞廷精一執中而來，其大旨在為仁」，為仁在「克己」，「非禮勿視、聽、言、動，此孔門學脈也」。呢度嘅「克己為仁」，就係湛甘泉弟子、佢老師唐樞所講嘅「討真心」。以後馮從吾又由義理之性、氣質之性、理等方面進行儒佛之辨，亦都有呢一層含義。

睇埋
--

### 其他嶺南哲學流派

* 東塾學派
* 八桂學派

攷
-

1. ↑  〈江門以白沙文化為核心 打造「嶺南儒學名城」〉. 原著喺2020年3月28號歸檔. 喺2017年9月28號搵到.
2. ↑  曾凡亮. (2009). 菊坡精舍与东塾学派. 中山大学研究生学刊: 社会科学版, 30(2), 35-43.
3. ↑  陈献章. (1987). 陈献章集. 卷二与张延实主事六十九则, 165-193.

| * 睇
* 傾
* 改
粵文化主題 |
| --- |
|  |
| 史 | 南越 · 大唐 · 南漢 · 趙宋 · 大元 · 大明 · 大清 · 中華民國 |
| 語言 | 廣東話 · 台山話 · 廣西平話 · 大粵港諺語 · 粵語俗語 · 古百越語底層 |
| 建築 | 竹筒屋 · 鑊耳屋 · 蠔殼屋 · 唐樓 · 僑墟 · 園林 · 東山洋樓 · 開平碉樓 · 五層樓 · 陳家祠 |
| 視藝 | 牙雕 · 玉雕 · 粵繡 · 潮州木雕 · 剪紙 · 盆景 · 書風 · 廣彩 · 傢俬 · 畫派 · 高州角雕 |
| 演藝 | 大戲 · 南音 · 廣東話民歌 · 廣東話童謠 · 南海潮 (歌) · 粵樂 · 粵胡 |
| 文學 | 粵詩 ·  粵謳 · 詩派 · 嶺南三家 · 嬉笑集 · 全粵詩 · 竹枝詞 · 木魚書（花箋記） |
| 飲食文化 | 廣東菜 · 廣州菜 · 順德菜 · 太史菜 · 譚家菜 · 飲茶 · 點心 · 涼茶 · 糖水 · 廣東十大名酒 · 四大名果（香蕉 · 荔枝 · 菠蘿 · 木瓜） |
| 功夫 | 洪拳 · 詠春 · 蔡李佛拳 · 周家拳 · 屠龍拳 · 蝴蝶雙刀 |
| 哲學思想 | 嶺南儒學 · 東塾學派 · 八桂學派 |
| 民間習俗 | 行花街 · 打醮 · 飄色 · 醒獅 · 賣懶 · 扒龍船 · 年例 · 廣府廟會 · 嫁娶屋 · 打小人 · 執骨 · 請籃姑 · 補天穿 |
| 地方神靈 | 北帝 · 華光 · 關帝 · 呂純陽 · 龍母 · 金花娘娘 · 土主 · 醫靈 · 張王爺 · 主帥康公 · 伏波 · 玄壇真君 · 譚公 · 侯王 · 曹主娘娘 · 包公 · 草聖大王 · 媽祖 · 洪聖 · 黃大仙 |
| 象徵物 | 木棉花 · 三板 |
| 其他 | 粵商 · 五羊傳說 · 廣州十三行 · 廣府民間故事 · 羊城八景 · 田棋 · 異物志 · 廣東新語 |
| 相關文化 | 香港文化 · 澳門文化 · 越南文化 |
| 文化中心 | 廣州 · 東莞 · 佛山 · 香港 |
| 地理 | 珠江 · 五嶺 |
| How to read a taxoboxHow to read a taxobox**杜英** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 酢漿草目 Oxalidales |
|
|
|
|
|
|
|
|
| 科 | 杜英科 Elaeocarpaceae |
|
|
|
|
|
| 屬 | 杜英屬 *Elaeocarpus* |
|
|
|
|
|
|
|
| 種 | **杜英 *E. sylvestris*** |
|

 |
|
| 二元學名 |
| ***Elaeocarpus sylvestris***  |
|
|
|
|
|
|
|
|
|
|
|
|
|
|
|

**杜英**（粵拼：dou6 jing1；學名：*Elaeocarpus sylvestris*），又嗌**山杜英**（saan1 dou6 jing1），係杜英科杜英屬嘅一樖亞熱帶嘅常綠喬木。原產臺灣，而家喺日本本州島嘅西邊、淡路島、四國島、九州同埋中國廣東、浙江、福建、江西，東南亞嘅中南半島嗰邊都可以搵到。

樣
-

細枝啡紅色，枝葉茂盛兼密集。葉革質，邊緣有淺鋸齒，葉色多數係葉綠，部分葉喺秋天到冬末時轉為緋紅。花黃白色，每年秋天開花。果熟咗之後變成暗紫，每年冬天結果。

用途
--

植株可以做園林風景樹同工廠嘅綠化樹種，喺臺灣嗰邊成日俾人當成係行道樹。

相
-

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 樹樣 |
| 樹樣  |

|  |
| --- |
| 葉 |
| 葉  |

|  |
| --- |
| 花 |
| 花  |

|  |
| --- |
| 樹皮 |
| 樹皮  |

|  |
| --- |
| 杜英嘅果 |
| 杜英嘅果  |

|  |
| --- |
| 日本最大嘅杜英 |
| 日本最大嘅杜英  |

 |

有關嘅書
----

* 深圳野生植物 第84页　　ISBN 7-5038-2677-0

連出去
---

* 臺北市政府工務局公園路燈工程管理處. 〈臺北市常見40種行道樹種類〉. 喺2012-04-16搵到.
**2009年人類豬流感疫情**（世衛稱為**甲型H1N1流感**，香港官方名係**人類豬流感**）係一次由流感病毒新型變體甲型H1N1流感所引發嘅全球性流行病疫情。2009年3月底，流感喺墨西哥同埋美國加利福尼亞州、德薩斯州爆發，懷疑超過4千人染病，並可能導致100幾人死亡，後來更有不斷蔓延趨勢。2009年5月底，流感喺墨西哥死亡率達2%，但喺墨西哥以外死亡率僅0.1%。2009年7月初，全球感染人數達90,000幾人，雖然墨西哥嘅死亡率降至1%，但其他國家嘅死亡率就升到0.4%。

由於未能為所有個案作檢測，所以世界衛生組織將所有病例統稱為疑似流感疾病。而呢啲病例都有嚴重嘅疑似流感病徵，甚至肺炎病徵，譬如墨西哥嘅病例更導致死亡。呢個新變種甲型流感病毒基因包括人類流感病毒、豬流感同禽流感。4月底，世界衛生組織同美國疾病控制與預防中心對於新變種，疑似人傳人嘅風險同喺墨西哥嘅高致命性都話非常關注。4月25號，世衛總幹事陳馮富珍宣布將呢次疫情定位為「國際關注嘅突發公共衛生事件」，原因係對於病例中嘅臨床、流行病學同埋病毒學報告缺乏認識。

各國疫情同反應
-------

內文：2009年甲型H1N1流感疫潮各國疫情及反應
甲型H1N1流感除咗響墨西哥、美國、加拿大境內廣泛傳播之外，至少100個國家或地區出現咗確診個案。多個國家建議國民避免前往疫情嚴重嘅地區。包括澳洲、中國大陸、香港、冰島、印度、印尼、馬來西亞、菲律賓、新加坡、台灣、南韓以及泰國等多方都啟動機制檢查嚟自疫區，有呼吸道感染癥狀嘅旅客。多個國家亦發出警告呼籲來自疫區嘅旅客如有呼吸道感染癥狀需立即求醫。 

另外，雖然冇證據顯示病毒可經由豬肉傳播，另外甲型流感於高溫下並唔可以生存。部分國家仍然禁止嚟自疫區嘅豬肉製品進口以防病毒傳播。除此之外，埃及更宣佈即時撲殺全國二十五萬嘅豬隻。該國咁做被國際組織指唔符合科學邏輯，亦有人認為咁做有政治目的[未記出處或冇根據]。 

墨西哥全國所有學校、大學同埋公眾活動由2009年4月24號至到5月6號關閉或停止。

由4月27號起，美國部分學校因校內發現確診個案而關閉。

5月18號起，日本大阪府同兵庫縣境內超過四千間學校、幼稚園同埋托兒所停課一週。

     有死亡個案嘅國家或地區  
     有確診個案但無死亡個案嘅國家或地區  
     只有疑似個案嘅國家或地區

病徵
--

呢次甲型H1N1流感嘅主要病徵有：發燒（高於攝氏37.8度）、肌肉疼痛、咳、喉嚨痛、鼻塞，甚至嘔吐同埋好似痢疾嘅病徵。

參考
--

1. ↑
2. ↑  "Mexico flu deaths raise fears of global epidemic" (英文). MSNBC. 2009-04-24. 喺2009-04-24搵到.
3. ↑  "Deadly new flu virus in US and Mexico may go pandemic". *New Scientist* (英文). 2009-04-24. 喺2009-04-26搵到.
4. ↑  "Swine influenza". 世界衛生組織. 2009-04-25. 喺2009-05-01搵到.
5. ↑  "OIE position on safety of international trade of pigs and products of pig origin". World Organization for Animal Health. April 28, 2009. 原著喺2009-05-01歸檔. 喺2009-04-30搵到. `{{cite news}}`: Cite has empty unknown parameter: `|coauthors=` (help)
6. ↑  海灣新聞（Gulf News） - UAE bans import and sale of pork 'as a precaution against swine flu' 互聯網檔案館嘅歸檔，歸檔日期2009年7月22號，.
7. ↑  en:The National (Abu Dhabi) - UAE bars pork imports 互聯網檔案館嘅歸檔，歸檔日期2009年7月22號，.
8. ↑  Egyptians seek 'immediate death' for nation's pigs 互聯網檔案館嘅歸檔，歸檔日期2009年5月2號，.. *Calgary Herald.* April 28, 2009.
9. ↑  "Mexican schools shut as epidemic hits 'critical' point". The Washington Post. 2009-04-27. 喺2009-04-28搵到.
10. ↑  "Swine flu extends reach, sickens hundreds in New York (Update1)". Bloomberg. 喺2009-04-28搵到.
11. ↑  "Schertz-Cibolo-Universal City ISD". Scuc.txed.net. 2009-02-23. 喺2009-04-27搵到.
12. ↑  "St. Francis Preparatory School Online". Sfponline.org. 原著喺2020-11-28歸檔. 喺2009-04-27搵到.
13. ↑  "Della Lindsey Elementary School closes by probable swine flu case, second local school to close after Indio High School's closure". The Desert Sun, Palm Springs, California. 2009-04-30. 喺2009-04-30搵到.
14. ↑  王昶閔、張茂森 (2009年5月19日). 〈新流感警戒 WHO維持第5級〉 (臺灣中文). 原著喺2009年6月14日歸檔. 喺2009年5月20日搵到. `{{cite news}}`: Cite has empty unknown parameter: `|coauthors=` (help)
15. ↑  "Canada confirms 4 swine flu cases among students". Google/AP. 2009-04-26. 原著喺2009-05-03歸檔. 喺2009-04-27搵到.
**宇野實彩子**（粵拼：jyu5 je5 sat6 coi2 zi2；日文：**宇野実彩子**；1986年7月16號—），花名**茜**（あかね），係日本嘅演員同經理人、散文作者，亦係愛碧思集團所屬唱跳組合AAA（triple A）嘅成員。

來歷
--

宇野實彩子喺天主教家庭出世，幼稚園至高中就讀白百合學園，大學考入白百合女子大學文學部，三年級因爲組合嘅問題退學。

宇野實彩子童年嗰陣因爲唔擅長跑步、跳躍運動，而覺得自卑。1994年，開始表現佢有啲自信嘅散文同跳舞才華，又演唱咗不二家嘅廣告歌，慢慢有咗自信。

1997年，代表日本文部科學省出席聯合國後生夏令營。1999年，參加早安家族嘅偶像明星甄選，但係唔成功。

2001年，代表日本天主教學校聯盟，留洋英國聖保祿女學校，擔任互惠生。受到倫敦西區嘅舞台劇演員影響，立志成爲壹個藝術家。

2002年，參加愛碧思甄選，最終成績係A組5位，接受愛碧思藝術學院嘅專業唱、舞同演技課程教育。

2003年，喺白百合學園高等學校組建歌舞組合，即係後嚟嘅AAA。

作品
--

* 貓（2001年、白百合學園）
* 咒怨2（2006年、美國）
* 音時間（2007年、東京電視台）
* 瞳（2008年、NHK）
* 約會事件簿（2010年、日本）
* M★U（2010年 -、Ravina）
* 羁絆（2011年，集英社）
* 西蘭花壹頻道（2011年 - 2014年，FM-Niigata）
* 放課後的垃圾英雄（2012年，角川書店）
* 小梅醫生（2012年、NHK）
* UNO×PEKO（2013年、不二家）
* 東京玩具箱（2013年、東京電視台）
* 大東京玩具箱（2014年、東京電視台）
* misafia（2014年 - ）
* 小器君事件簿SP（2015年 - 、NHK教育）

參考
--

1. ↑  〈Tea Lounge Vol.36 宇野実彩子さん〉. 原著喺2011-03-09歸檔. 喺2011-03-09搵到.

出面網頁
----

* 宇野実彩子 AAA - twitter
* Misako Uno（AAA） -Instagram
* PROFILE - AAA(トリプル・エー) OFFICIAL WEBSITE
* AAA宇野実彩子のラジオUNOッコリーFM-NIIGATA
**魏建功**（粵拼：ngai6 gin3 gung1；1901年11月7號—1980年2月18號），字**益三**（jik1 saam1），號**天行**（tin1 hang4），係中國嘅語言學者。佢知名於音韻學研究同新華字典嘅編篡。

生平
--

出生喺江蘇省海安縣（而家係南通市嘅一部分）。1921年入學北京大學，跟錢玄同等人學嘢。1925年畢業。

1927年嗰一年佢喺日本京城帝國大學做中文講師。發表咗對日本統治下嘅朝鮮嘅感想《僑韓瑣談》（收錄喺《魏建功文集》）。

1928年，佢加入咗教育部嘅國語統一籌備委員會。

1929年入職爲北京大學嘅助教（之後做副教授、教授）。抗日戰爭爆發後移轉內地，喺西南聯合大學、西南女子師範學院教書。

戰後爲咗喺臺灣普及國語（標準中文），佢任職爲臺灣省國語推行委員會嘅主任。佢嘅國語普及方針，係復活臺灣話，來排除日文嘅影響，用臺灣話做媒介來普及國語。又就任爲國立臺灣大學國語專修科主任。到1948年返去北京大學。

中華人民共和國成立後，擔任北京大學中文系主任教授嘅魏建功按照葉紹鈞嘅指示，喺1950年做咗新設嘅新華辭書社嘅社長（當年年尾新華辭書社畀人民教育出版社吸收，改爲辭書編纂室），開始咗字典編纂嘅事業。1953年初版《新華字典》出版。

喺文化大革命當初佢受到批判，但到1970年代時獲釋，做咗北京大學、清華大學批林批孔運動小組（中文：梁效）嘅顧問。文革終結後，啲人話佢有做四人幫打手嘅嫌疑而將佢收監，到1978年先釋放。

業績
--

關於上古音，魏建功冇自立新嘅推定音韻體系，喺1920年代時高本漢佢哋擬嘅上古音中有諸如-d、-g等濁塞音韻尾，佢發表咗《古陰陽入三聲考》（《國學季刊》2-2，1929年）同《陰陽入三聲考》（《國學季刊》2-4，1930年），反對呢啲講法。魏建功對抗高本漢嘅學說，認爲呢啲韻唔係濁塞音韻尾，而係好似-j、-w之類嘅音來收尾。有關古音嘅專著有《古音系研究》（1935年）。

魏建功亦研究韻書嘅發展史。《十韻匯編》（同劉復、羅常培共著，1936年）係收集咗敦煌等切韻系韻書而寫成嘅。

魏建功從學生時代起就做有關民謠同方言嘅研究，同劉復、白滌洲一齊調查，出咗結果《黟縣方音調查錄》（《國學季刊》4-4，1935年）。

關於辭典編纂，編《新華字典》以前，佢喺1946年編纂過中小學生用嘅細字典（未完成），《新華字典》就係以呢個細字典做元本。《新華字典》以外，又編輯咗《漢語成語小詞典》（1959年）。

《魏建功文集》（江蘇人民出版社，2001年）全五卷出版咗。

攷
-

1. ↑  黃英哲 (2002年). 《魏建功與戰後臺灣「國語」運動（1946-1948）》. 臺灣文學研究學報.
2. ↑  〈［出版瑣記］魏建功與《新華字典》〉. 《中國網》. 2002年12月3號. 原著喺2016年3月5號歸檔. 喺2017年12月13號搵到.

參攷文獻
----

* 趙金銘. 〈魏建功〉. 《中國現代語言學家. **1**》. 河北人民出版社. p. 200～210.

|  |  |
| --- | --- |
| 權威控制 | 
* WorldCat
* VIAF: 49519148
* LCCN: nr92020826
* ISNI: 0000 0000 6314 386X
* GND: 105461704X
* BNF: cb150978536（資料）
* CiNii: DA13540419

 |
**同性戀愛情小說**（粵拼：tung4 sing3 lyun2 oi3 cing4 gu2 zai2；英文：**gay romance** / **homosexual romance**）係愛情小說下嘅一個文類，特點係故仔集中講同性戀情。同性戀愛情故仔屬愛情文學，所以主要講愛情，但可以結合埋第啲文類－有啲背景設定係置於架空世界（結合咗奇幻），有啲背景設定設於未來世界（結合咗科幻），亦都有啲置於現代世界，喺主題同用嘅橋段上可以好多樣化。

同性戀愛情故仔可以按美學設計分做多種，而美學設計好多時取決於份作品打乜市場：例如描繪男同性戀嘅故仔類型噉，就有得再細分做 yaoi（平假名：やおい）同薔薇（平假名：ばら，英文：bara）兩種；Yaoi 傾向用外表陰柔嘅美少年做主角，劇情上重視純愛等合乎女人口味嘅主題，唔重視性愛描寫，主要係由異性戀女人寫俾異性戀女人睇；相比之下，薔薇傾向用陽剛－肌肉強壯、有鬍鬚等－嘅型男做主角，時常會有比較露骨嘅性愛描寫，劇情上傾向就男人嘅口味，主要由基佬寫俾基佬睇。

睇埋
--

* 愛情故仔

攷
-

1. ↑  Crisp, T. (2009). From romance to magical realism: Limits and possibilities in gay adolescent fiction. *Children's Literature in Education*, 40(4), 333.
2. ↑  Welker, James (28 January 2015), "A Brief History of ShŌnen'ai, Yaoi, and Boys Love", *Boys Love Manga and Beyond*, University Press of Mississippi, pp. 42–75.
3. ↑  Ishii, Anne; Kidd, Chip; Kolbeins, Graham, eds. (December 18, 2014). "Gengoroh Tagame". *Massive: Gay Erotic Manga and the Men Who Make It*. Fantagraphics. pp. 39–43.
南九龍裁判法院舊翼
南九龍裁判法院新翼
**南九龍裁判法院**，以前叫**九龍巡理府**、**南九龍裁判司署**，係香港一間已經停止運作嘅裁判法院，喺九龍油麻地加士居道36-38號，旁邊喺循道衛理聯合教會九龍堂。

史
-

南九龍裁判法院由兩座大樓組成，分別係喺1936年起好、樓高3層嘅舊翼（即而家嘅土地審裁處），同喺1970年代起好、樓高5層嘅新翼（即而家嘅勞資審裁處）。其中舊翼嗰時叫做九龍巡理府。1941年12月25號，駐港英軍喺香港保衛戰戰敗，香港就進入日治時期，大樓被佔領，香港嘅日本皇軍用嚟做辦公室，日本投降之後，法院大樓就恢復原本嘅用途。

舊翼起喺山坡上面，二樓同三樓有希臘多利克式嘅大石柱，並設有露天游廊，而底層就用花崗石砌疊而成。

2000年7月1號，南九龍裁判法院正式停止運作，當時法院設有3個法庭，每年處理大約35,000宗（1998同1999年嘅數字）案件。而舊翼喺1987年已經停用，之後一度係法庭文件貯存嘅地方。香港司法機構曾經考慮將勞資審裁處搬去法院嘅舊翼，但係最後改為提供畀土地審裁處辦公之用。而新翼就做勞資審裁處。

相
-

* 南九龍裁判法院舊翼南九龍裁判法院舊翼
* 舊翼現時用作土地審裁處舊翼現時用作土地審裁處
* 舊翼嘅花崗石底層舊翼嘅花崗石底層
* 舊翼嘅愛奧尼柱式石柱柱頭舊翼嘅愛奧尼柱式石柱柱頭

* 南九龍裁判法院新翼南九龍裁判法院新翼
* 新翼現時用作勞資審裁處新翼現時用作勞資審裁處
* 去土地審裁處同勞資審裁處嘅方向去土地審裁處同勞資審裁處嘅方向

參考
--

1. ↑  《香港歷史文化小百科16－趣談九龍街道》 爾東 著，第94頁，明報出版社，2004年11月，ISBN 962-8871-46-3
2. ↑  透過香港歷史嘅考察研究促進中國歷史科嘅教學效果 十八區學校文物徑 互聯網檔案館嘅歸檔，歸檔日期2007-06-17.，2006年12月28號驗證。
3. ↑  香港地方：建設同建築物：歷史建築（三）九龍，2006年12月28號驗證。
4. ↑  南九龍裁判法院不久將關閉，香港政府新聞公報，2000年6月21號。
5. ↑  油尖旺區文物徑 互聯網檔案館嘅歸檔，歸檔日期2007-06-17.
6. ↑  勞資審裁處搬去南九龍裁判法院大樓，立法會工務小組委員會討論文件，2006年1月11號。

出面網頁
----

* 南九龍裁判法院
廣州伊麗莎白婦產醫院嘅大樓
 **廣州伊麗莎白婦產醫院**（粵拼：gwong2 zau1 ji1 lai6 saa1 baak6 fu5 caan2 ji1 jyun2）
係中國廣東廣州嘅一間私人婦產科醫院，喺2011年成立，位置喺荔灣區康王中路448號。呢間醫院既係有醫療、預防、保健、康復喺埋一齊嘅綜合性醫院，又係按JCI標準嚟辦嘅一間醫院，甚至由百佳國際集團喺廣州搞嘅一間醫院。

事件
--

### 干卡嘅老婆生仔

喺2012年3月15號10點25分，中超第一身價嘅波星——干卡帶住自己老婆——包拉（Paula）嚟咗呢間醫院生咗班哲文（Benjamin）落嚟。喺呢件事之前，干卡嘅老婆究竟喺廣州定香港嗰度生仔都重未定到。

### 穆里奇嘅老婆生仔

喺2013年4月18號10點05分，嗰時俾亞洲足協話咗最佳球員嘅穆里奇老婆——阿蓮妮（Aline）嚟咗呢間醫院生咗格利愛爾（Gabriel）落嚟。

### 俾一班潮汕佬搗亂檔

喺2013年12月9號15點正，呢間醫院出咗單病人家屬一齊嚟搗亂檔嘅嘢。嗰時有成百位潮汕佬用事先准备好嗮啲轉頭嚟掟爛醫院嘅一樓門口同接待大廳。後嚟發生咗單嘢之後有廿幾位差人嚟睇實檔，甚至連荔灣區衛生局啲人嚟話清楚呢單嘢。根據家屬話係因為2013年11月27號嘅一位有8個幾月身紀嘅彭小姐因為生咗個已經死咗嘅BB出嚟，而家屬同醫院傾咗好多次都係冇聲氣。後嚟2013年12月9號上晝，嗰班家屬去醫院要搵人講清楚嗰單嘢點算，甚至搞埋個神主牌喺醫院門口。結果嗰日晏晝卒之出咗事，唔單止有好多人喺醫院門口搗亂檔，一直持續咗20分鐘，甚至連醫院啲人整蠱家屬都有。

接待過嘅名人
------

* 2013年亞足聯最佳球員、亞洲最佳外援——穆里奇
* 2013年中國足球超級聯賽、中國足協盃最佳球員、球會世界盃最佳射手——達里奧干卡

註
-

1. ↑  关于百佳 互聯網檔案館嘅歸檔，歸檔日期2016年4月24號，. 百佳妇婴健康产业控股集团
2. ↑  广州电视台：巴西外援孔卡广州诞子[*失咗效嘅鏈*]
3. ↑  dario conca 互聯網檔案館嘅歸檔，歸檔日期2020年3月16號，. MYWikiEN
4. ↑  〈恒大外援明星穆里奇在百佳旗下广州伊丽莎白妇产医院顺利晋级荣升幸福老爸〉. 原著喺2016年3月4號歸檔. 喺2015年6月1號搵到.
5. ↑  穗伊丽莎白妇产医院昨发生打砸事件 多人受伤 互聯網檔案館嘅歸檔，歸檔日期2016-03-05. 廣東新聞網 （2013-12-10）

出面網頁
----

* 广州伊丽莎白妇产医院（中国）官方网站（大陸簡體）
* 广州伊丽莎白妇产医院（大陸簡體）
* 百佳國際集團（大陸簡體）
**廣州南方外籍人員子女學校**（粵拼：gwong2 zau1 naam4 fong1 ngoi6 zik6 jan4 jyun4 zi2 neoi5 hok6 haau6）
（英文：**Guangzhou Nanfang International School**）係中國廣東廣州嘅一間外國人學校，2003年開辦，位置喺天河區龍眼洞迎龍路瑜翠園北1號。佢既係一間國際學校，又係中小學、幼稚園配套嘅學校。

雖然呢間學校有規定凈限接收非中國大陸嘅外國戶籍學生入去讀書，但亦招收喺中國大陸居住啲學生入去讀書，不過接收中國大陸啲學生前提必須要有非中國大陸戶籍嘅居留權先至得。

史
-

學校喺2003年正式開辦，初期嗌過**廣州南方國際學校**。2014年11月初，由於廣州南湖國際學校爆出無牌辦學嘅醜聞俾呢間學校勝訴而執笠，令南湖國際學校啲學生一度轉移到南方國際學校上堂。2015年初，學校為咗避開南湖校方法人——羅維平追數而靜鷄鷄將學校中文名改名做**廣州南方外籍人員子女學校**。後嚟得知原嚟呢間學校攞咗牌照而辦學。

攷
-

1. ↑  "About 互聯網檔案館嘅歸檔，歸檔日期2015年10月5號，.." Guangzhou Nanfang International School. Retrieved on September 28, 2015.
2. ↑  广州南方国际 学校无证办学 新浪（轉南方日報） （2014-11-15）
3. ↑  办学12年的国际学校一夜消失原因究竟为何 互聯網檔案館嘅歸檔，歸檔日期2016-12-07. 新浪 （2016-12-06）
4. ↑  广州一国际学校无证办学被下令整改 互聯網檔案館嘅歸檔，歸檔日期2015年6月28號，. 人民网（轉南方日報） （2014-11-15）
5. ↑  国际教育鱼龙混杂：广州某校"凭空消失" 新浪（轉信息時報） （2015-09-10）

出面網頁
----

* 廣州南方外籍人員子女學校嘅官方網站
從化北迴歸線標誌塔
**廣州北回歸綫標誌塔**係中國內地嘅10棟北回歸線標誌塔入面，最高嘅一座。佢重係世界上最高嘅北回歸線標誌塔。呢座塔係由從化縣人民政府負責嚟起嘅，響1984年12月15號喐手，到咗1985年12月17號落成，1986年6月21號（夏至）開放。佢重係家陣成個地球嘅南北回歸線入面，高度最高同埋規模最大嘅一座標誌塔。依家呢度係教學觀摩點同埋旅遊景點。而呢座塔係喺中國廣東省廣州市從化區太平鎮油麻埔村嘅三甲子坡地入面，所屬公園嘅門口就喺105國道嘅2512.6公里標記嗰埞。

介紹
--

呢座塔嘅高度有30.25米，佔地面積28畝（1024㎡），成座塔嘅主體部分都係用咗混凝土同埋花崗石嚟整嘅，基底係好似個壇噉樣，排緊嘅地板石就好似道教嘅八卦圖噉樣。其中，塔身同埋塔基挾埋一齊有30.4米噉高，而塔身嘅高有23.5米，好似個直筆甩到嘭嘭聲嘅火箭噉樣。而塔底就好似個波噉，塔入面嘅最中間有鋪咗埐好似半隻波噉嘅花崗石，有條直徑係4cm嘅黃銅柱插咗入去最中間個位鑲嵌咗向東同埋西兩邊嘅位，而呢啲銅片就係話喺北回歸線呢笪位開始、向地球嘅東同埋西兩邊伸咗出去噉。個塔身係空心嘅。而塔頂係有隻用咗26嚿6mm嘅銅板整成嘅銅波，入面重有條不鏽鋼筒整咗條直徑120cm嘅空心圓窿嚟查下太陽直射嘅位。而棟塔嘅四周圍都有寫住東南、東北、西南、西北呢4個方向嘅翼。塔身正面重有畫住鑲金嘅「北回歸線標誌塔」呢7個大字。喺座塔嘅東、南、西、北邊都有1棟門可以畀遊客入去。

作用
--

呢座塔喺每年嘅夏至日到咗正午（12點26分48秒）嗰陣，太陽就會直射入去呢隻波嘅圓窿入面，將啲光線射到去塔底嘅波面銅柱上面，喺嗰陣時，如估有人企喺塔底嘅話，係連個影都冇㗎。喺廣東天文學會嗰邊攞到嘅消息就係，廣東省係地球上起咗有北回歸線標誌塔最多嘅省份。

而世界最高嘅北回歸線標誌塔就係喺從化區入面。而最佳睇到立竿無影嘅時間就係喺夏至嗰日嘅12點26分48秒。

交通
--

自駕
105國道嘅K2512+600標記嗰埞

巴士
紫泉站

客運站大巴
紫泉站

地鐵
* 14號綫：太平站

註
-

1. ↑  北回归线标志塔简介 中國假日網
2. ↑  〈广州标志塔简介〉. 原著喺2013年5月19號歸檔. 喺2014年4月18號搵到.
3. 1 2  〈北回归线上"立竿无影"〉. 《廣州日報》 (中國中文). 廣州日報. 2013-06-22. 原著喺2013-06-22歸檔. 喺2013-06-22搵到.

| * 睇
* 傾
* 改
大中華地區北回歸線標誌塔 |
| --- |
| 廣東 | 肇慶北回歸綫標誌塔 | 廣州北回歸綫標誌塔 | 汕頭北回歸綫標誌塔 |
| 廣西 | 桂平北回歸綫標誌塔 | 武鳴北回歸綫標誌塔 |
| 雲南 | 墨江北回歸綫標誌塔 | 西疇北回歸綫標誌塔 |
| 臺灣 | 嘉義北回歸綫標誌塔 | 花蓮北回歸綫標誌塔 |
**賣豬仔**（粵拼：maai6 zyu1 zai2）原本指由中至外嘅苦力買賣，係種奴隸貿易。啲工人雅稱**華工**，俗稱**豬仔**，主要種類有三——去美國或者加拿大嘅**賒單苦力**、去拉丁美洲嘅**契約華工**，同去南洋嘅**豬仔華工**。

歷史
--

 呢個表唔完整，歡迎**加料**。
「豬仔」招攬自五湖四海，以窮鄉僻壤居多，聚埋喺幾個貿易發達嘅城市道交易。「賣豬仔」檔口嘅集中地，有澳門、香港、廣州、汕頭、廈門同新加坡等。

### 澳門

呢種生意响十九世紀中後期至二十世紀初最蓬勃，澳門係當時嘅遠東交易中心，喺聖安多尼教堂同大三巴牌坊附近，呢種舖頭林立，1866年大概有四十間，1873年有多過三百間，1856至1873年（冇計1861同1867年）間，出口嘅華工唔止十八萬。佢等自稱**招工館**，葡人稱之為「**barracão**」（譯作**巴拉坑**），華人叫**豬仔館**。當時中國窮困潦倒，無數老百姓生活艱難，有好多後生壯丁，俾人販呃或者自願，賣身出埠做苦工。南粵人隨船出海之後嘅第一站落角點，多數係東南亞（故謂之曰**下南洋**），唔少最終去到所謂「新世界」——歐洲列強玩嗮嘅大細殖民地。

### 香港

香港响十九世紀時，一度係世界主要的苦力轉運中心，政府嘅公共工程局就開咗啲打着招工館牌面，外觀似客棧，内籠同監獄無異嘅豬仔館。豬仔館有官辦同民營嘅，去到1906年式微時，都重剩返23間。喺美孚嘅饒宗頤文化館，以前係其中之一，叫「華工屯舍」，乃唯一現存嘅呢類歷史遺跡。响1851至1872年間，由香港運去美國、澳洲同東南亞嘅華工總數有32萬零人。响1861至1872年間，由香港起航嘅苦力船有426艘，英國船最多，其次係美國嘅。航運商人同中介人靠貴價賣船飛嚟弁取暴利，為咗賺到盡，重會超載同剋扣食糧飲水。旅途期間，「乘客」一路圂喺艙底，迫到密厔厔，唔夠飲，食唔足，空氣濁，缺醫乏藥，過着非人生活，死好多人。由1850至1856年，華工出洋死亡率平均係25.2%。同一時期，由香港出發到秘魯、三藩市同古巴嘅苦力船上面，先後有4次嚴重死亡事故，比率由20%至66.66%不等。

詞義
--

簽咗賣身契之後，就會變成**契約工，**收到啲安家費，亦失去自由，俾人用船一批一批噉運走。有文獻記載話，佢等喺長期嘅海上航程之中，會遭到牲口式對待，尤其是喺開餐時——啲人唔一定有碗用，通常主人會用大木兜或者鐵㷛裝啲嘢食出嚟，成班就圍住踎喺道食，形同餵豬，於是就有「賣豬仔」一詞嘞。同時代，呢門生意喺中國沿海多處都有，販運路線唔同。

後來，「賣豬仔」又多咗引申意義——呃人糊里糊塗噉做某件事、出賣自己勞力，同埋出賣其他人。

參考
--

1. ↑  borderlessmovement (2017-04-06). 〈美國契約華工是否奴隷〉. 《無國界社運 Borderless movement》 (臺灣中文). 原著喺2021-06-12歸檔. 喺2021-06-12搵到.
2. ↑  〈由香港啟程的賒單工 - 黃杰輝 - 真証傳播 Goodnewscom〉. *www.gnci.org.hk* (英文). 原著喺2021-06-12歸檔. 喺2021-06-12搵到.
3. ↑  〈華工在拉美的數量 | 中國文化研究院 - 燦爛的中國文明〉. *chiculture.org.hk* (英文). 喺2021-06-12搵到.
4. ↑  〈「豬仔」出洋：簽下賣身契，到東南亞尋找新生活的華工們 | 故事 StoryStudio〉 (臺灣中文). 2016-03-06. 喺2021-06-12搵到.
5. ↑  李國樑 (2019-03-10). 〈【封面故事】在先民下南洋的浪潮，人與豬的命運被畫上了等號〉. 《The News Lens 關鍵評論網》 (中文). 喺2021-06-12搵到.
6. ↑  〈鴉片與苦力貿易 - 澳門記憶〉. *www.macaumemory.mo*. 喺2021-06-11搵到.
7. ↑  〈【香港工運縱橫】從外籍傭工回顧苦力貿易〉. 《惟工新聞 ｜ WKNews》 (英文). 2014-04-29. 原著喺2021-06-11歸檔. 喺2021-06-11搵到.
8. ↑  〈林文映：賣豬仔與下南洋〉. *www.thinkhk.com*. 喺2021-06-11搵到.
9. ↑  *apps.itsc.cuhk.edu.hk*. 喺2021-06-11搵到. `{{cite web}}`: Missing or empty `|title=` (help)
10. ↑  *apps.itsc.cuhk.edu.hk*. 喺2021-06-11搵到. `{{cite web}}`: Missing or empty `|title=` (help)
11. ↑  *apps.itsc.cuhk.edu.hk*. 喺2021-06-11搵到. `{{cite web}}`: Missing or empty `|title=` (help)
5毫米底魚尾夾
唔同大細魚尾夾，同AA電比
**魚尾夾**(夾變調讀陰上)係一個夾紙嘅夾。係用一塊長方鋼片，拗成等腰嘅三角柱體。鋼片兩條夾口邊會卷起，等佢唔好夾爛張紙。魚尾夾之所以夾到嘢，就係靠夾本身個底，鋼片底兩面灣嘅張力，令到個夾埋。夾口兩條卷邊，亦都會各自彈住兩條鋼綫。每條鋼綫都成個圈做柄，一來兩邊柄可以摱開個夾口夾嘢，二來夾好後可將個啪落來，用夾口圈個設計，個柄彈落貼住啲紙。咁樣個夾可以平啲，可以疊(音踏)高啲。個柄啪返起，就可用手指夾住兩邊柄，放返啲紙出來。

魚尾夾大細好多隻，通常用9毫米底夾仔，或者38毫米底大夾。中夾有15毫米底，56毫米高。重有好多其他大細。睇下要夾幾多同埋夾乜嘅。通常魚尾夾夾身油到黑晒，而個柄就鍍鉻。之不過，亦都有多唔同隻可以揀。

魚尾夾夾嘅紙通常要多啲，廿五張以上到。如果無咁多，用萬字夾就夠。

| * 睇
* 傾
* 改
文具 |
| --- |
| 鉛筆 - 炭筆 - 鉛芯筆 - 墨水筆 - 原子筆 - 木顏色 - 蠟筆 - 水筆 - 熒光筆 - 白板筆 - 箱頭筆 - 畫筆 - 毛筆 |
| 擦膠 - 塗改液 - 筆刨 - 鉸剪 - 開信刀 - 墨水 - 墨 - 墨汁 - 墨盒 - 間尺 - T尺 - 蛇尺 - 雲尺 - 三角尺 - 量角器 - 圓規 |
| 橡筋 - 萬字夾 - 魚尾夾 - 魚尾釘 - 釘書釘 - 釘書機 - 撳釘 - 活頁圈 - 打窿機 - 盲公繩‎ - 快勞 - 快勞夾 - 萬能膠 - 膠紙 - 膠紙座 - 膠水 |
| 原子印 - 筆記簿 - 筆袋 - 筆盒 - 過底紙 - 紙鎮 - 標籤機 - 打字機 - 計算尺 - 計數機 - 算盤 |
座標: 36°50′0″N 109°55′0″E﻿ / ﻿36.83333°N 109.91667°E﻿ / 36.83333; 109.91667

**黃土高原**（粵拼：wong4 tou2 gou1 jyun4）係中國四大高原之一，響太行山以西，烏鞘嶺以東，秦嶺以北，長城以南，面積有40萬平方公里，海拔響1000至2000米之間，跨越陝西、山西、寧夏、甘肅、內蒙等省區，係中國水土流失嚴重嘅地區。

黃土高原到處都係疏鬆嘅泥土，厚到50到801米，最厚嘅地方超過200米。由於歷代戰亂，當地民眾盲目開荒、放牧，而家高原嘅植被破壞得好嚴重，搞到有嚴重嘅水土流失。

地質地貌
----

黃土高原由西北向東南傾斜，好多地方都係厚層黃土覆蓋，由於流水長期嘅侵蝕，使到高原地區到處都係溝壑嘅特殊景象。

黃土高原主要嘅山脈有太行山、呂梁山同埋六盤山等，呢啲山將黃土高原分成咗三個部分：山西高原、陝甘黄土高原同隴西高原。

氣候同水文
-----

黃土高原地區嘅氣候比較乾旱，65%嘅降水都係響夏季，每次落雨強度都比較大，有時一次落雨就已經佔咗全年落雨量嘅30%以上，呢個都係導致呢度水土流失嚴重嘅原因嚟嘅。

黃土高原河川係以黃河作為骨幹，響黃土高原發源嘅河川有200幾條，比較大嘅河流有：渭河、汾河、洮河等，呢啲河流嘅水量都唔大，受汛期影響大，往往係急起急落。

土壤同植被
-----

黄土高原上嘅土層富含磷、鉀、硼、錳等元素，但係水土流失嚴重，土層嘅肥力不足，偏鹼性，因此植物好難生長。再加上長期嘅戰亂同埋砍伐、土地嘅唔合理使用，高原上植被覆蓋率好低，東南邊嘅情況好一啲，西北面嘅地區多數都係草原同埋荒漠。

水土流失
----

黄土高原水土流失嚴重嘅面積有27萬平方公里以上，特別嚴重嘅地區有11萬平方公里。水土流失仲使到河床淤塞，水庫淤積，渠道不暢。
**黃地峒**（Wong Tei Tung；峒讀洞）係香港東北部一座山仔，響大埔海對出嘅赤門海峽中間，西貢北企嶺下海東岸，即係響西貢西郊野公園範圍裏面，榕樹澳到深涌中段。

名
-

峒舊時輋人村嘅叫法。

山
-

山高154米，東面同石屋山相連，西麓面向企嶺下海，西坡坡度有23°到38°，局部只有10°左右嘅緩坡。

舊石器時代
-----

黃地峒遺址，係舊石器時代遺址，坐落響東經114°17’，北緯22°26’N。遺址東面係黃地峒山西麓50米到60米等高線處，西面落到去海邊潮間帶下面嘅淺海，南起鰲魚頭，北至深涌碼頭南約600米處。黃地峒遺址，基岩係早侏羅紀赤門海峽組，為粗粒火山灰凝灰岩，其上層爲薄層狀凝灰岩同埋凝灰岩，夾層有砂岩、粉砂岩同泥岩。遺址岩層基本上呈西北至東南走向，傾向35°到110°，傾角15°到57°。局部有折曲構造。

舊石器時代，因為係冰河時期嘅緣故，成個大埔海一帶都係山谷，家下海邊當時響山腰之上，係畀人採石用。

註
-

1. 1 2 3  〈香港西貢黃地峒遺址2005年度第一次正式發掘簡報〉 (PDF). 香港考古學會. 2005. 原著 (PDF)喺2007-09-28歸檔. 喺2009-10-20搵到.
2. 1 2  張鎮洪 (2006). 〈淺談生態環境的變化與文化形成和發展的關係——試以香港深涌黃地峒遺址爲例進行分析。嶺南文化珠江來。〉. 中國評論學術出版社. 原著喺2007-09-27歸檔. 喺2009-10-20搵到.
**卡通**（音譯自英文cartoon）包含咗幾種藝術形式，各種形式間有啲關係，但亦有好大分別。大體上，今日啲人用「卡通」一詞，指嘅可能係諷刺性嘅繪畫、漫畫，或用動畫技術製作嘅電影或電視節目。

歷史上嘅卡通
------

一幅達文西所繪嘅卡通：《The Virgin and Child with St. Anne and St. John the Baptist》
喺歷史上，卡通來自意大利文大張紙（cartone），係指喺紙上繪畫上一比一嘅草圖，以研究進行進一步嘅美術創作，好似油畫或刺繡地毯。卡通應用喺壁畫製作中，亦極為普遍。咁樣可以幫助畫家將圖畫嘅各個部分，準確噉畫喺灰泥度。

印刷媒體上嘅卡通
--------

《Cartoon no.1: Substance and Shadow》
《Cartoon no.1: Substance and Shadow》係由莊李治所繪畫一幅卡通，用嚟諷刺1843年喺新嘅英國國會議事廳入面，為繪畫壁畫作準備而畫嘅卡通草圖。結果，呢幅作品為「卡通」一詞，賦予新嘅意義。

喺現代印刷媒體，卡通係一種通常有幽默色彩或諷刺性嘅繪圖。呢個係喺1843年《笨拙》雜誌（Punch）刊出莊李治等嘅作品後，而獲賦予嘅意義。喺中文度，呢種卡通亦即係漫畫。之後，卡通亦指報章、雜誌上嘅連載四格漫畫。

現代圖畫嘅卡通
-------

當卡通漸漸指向漫畫、連載漫畫意義，又因為連載漫畫同早期動畫電影嘅關係，而令「卡通」一詞指向動畫電影，繼而再涵括動畫電視節目。而呢個意義正係今日最常用嘅。呢度嘅「卡通」一詞，喺一般人嘅用法，同「動畫」同義。但準確來細分，卡通多指畫風抽象、故事情節較喜劇嘅動畫，詳細可以睇卡通物理學。呢類動畫較多以手繪嘅平面圖片進行拍攝，通常具有連續或單元劇情，而且大部份係以細路為對象嘅動畫作品。亦有人以製作方式來區分卡通同動畫，卡通專指用手畫平面圖片製作嘅動畫。
**卡隆巴系數**（**Cronbach's alpha**，{\displaystyle \rho \_{T}}）係心理測量學上成日用嚟衡量一個心理測驗嘅信度嘅數值。想像家陣有個心理測驗，有 {\displaystyle k} 咁多條題目，而呢 {\displaystyle k} 條題目冚唪唥都係量度緊一個因素（例如 10 條題目量度邏輯能力），研究者搵人做個測驗攞到數據之後，個測驗嘅卡隆巴系數（{\displaystyle \rho \_{T}}）條式如下：

{\displaystyle \rho \_{T}={k^{2}{\overline {\sigma \_{ij}}} \over \sigma \_{X}^{2}}}，當中
{\displaystyle {\overline {\sigma \_{ij}}}} 係指每對題目之間嘅協方差（covariance）嘅平均值；
{\displaystyle \sigma \_{X}^{2}} 指「啲題目嘅變異數（variance）嘅總和」加埋「題目之間嘅協方差總和」；即係話
{\displaystyle \sigma \_{X}^{2}=\sum \_{i=1}^{k}\sum \_{j=1}^{k}\sigma \_{ij}=\sum \_{i=1}^{k}\sigma \_{i}^{2}+\sum \_{i=1}^{k}\sum \_{j\neq {i}}^{k}\sigma \_{ij}}（有關呢啲數學符號嘅意思，可以睇吓加總）；
如果卡隆巴系數數值大（接近 1）嘅話，就表示呢柞題目嘅變異數主要源自佢哋之間嘅協方差，簡單講就係表示「呢柞題目之間嘅變異數主要係由佢哋之間嘅相關引起嘅」而唔係源於佢哋各自獨立嘅變異－所以如果一柞題目嘅卡隆巴系數數值大，研究者就更有理由相信呢柞題目係量度緊同一個隱藏因素。喺實際應用上，一般數值超過 0.65 嘅卡隆巴系數算係「可以當呢柞變數係量度同一個隱藏因素」，而高過 0.8 嘅就會當係量度同一個隱藏因素。

例子
--

舉個簡單例子說明，家陣有個心理測驗，得四條題目，{\displaystyle X\_{1}}、{\displaystyle X\_{2}}、{\displaystyle X\_{3}} 同 {\displaystyle X\_{4}}，四條題目都預佢哋係量度緊同一個因素，而以下係攞咗數據之後得到嘅協方差矩陣（covariance matrix）－協方差矩陣係一種數據表達方法，用一個矩陣表達每對變數之間嘅協方差，例如下面嗰個矩陣就顯示 {\displaystyle X\_{1}} 同 {\displaystyle X\_{2}} 之間嘅協方差係 {\displaystyle 6}，而對角線當中嘅係每個變數嘅變異數，例如下面嗰個矩陣就顯示 {\displaystyle X\_{1}} 嘅變異數係 {\displaystyle 10}。用下面嗰個矩陣嘅數據計嘅話，呢個四條題目嘅心理測驗嘅卡隆巴系數係：

{\displaystyle k=4,{\overline {\sigma \_{ij}}}=6,}
{\displaystyle \sigma \_{X}^{2}=\sum \_{i=1}^{k}\sigma \_{i}^{2}+\sum \_{i=1}^{k}\sum \_{j\neq {i}}^{k}\sigma \_{ij}=(10+11+12+13)+4\*(4-1)\*6=118,}
{\displaystyle \rho \_{T}={4^{2}\*6 \over 118}=.8135}

數據顯示嘅協方差矩陣|  | {\displaystyle X\_{1}} | {\displaystyle X\_{2}} | {\displaystyle X\_{3}} | {\displaystyle X\_{4}} |
| --- | --- | --- | --- | --- |
| {\displaystyle X\_{1}} | {\displaystyle 10} | {\displaystyle 6} | {\displaystyle 6} | {\displaystyle 6} |
| {\displaystyle X\_{2}} | {\displaystyle 6} | {\displaystyle 11} | {\displaystyle 6} | {\displaystyle 6} |
| {\displaystyle X\_{3}} | {\displaystyle 6} | {\displaystyle 6} | {\displaystyle 12} | {\displaystyle 6} |
| {\displaystyle X\_{4}} | {\displaystyle 6} | {\displaystyle 6} | {\displaystyle 6} | {\displaystyle 13} |
|

睇埋
--

* 信度

攷
-

1. 1 2 3  Cho, E. (2016). Making reliability reliable: A systematic approach to reliability coefficients. *Organizational Research Methods*, 19(4), 651–682.
2. ↑  Green, S. B. & Yang, Y. (2009). Commentary on coefficient alpha: A cautionary tale. *Psychometrika*, 74(1), 121–135.
《**刀劍神域**》（日文：**ソードアート・オンライン**）係日本輕小說作品，由川原礫創作。故仔用虛擬實境做主題，主角係桐谷和人，講喺Sword Art Online發生嘅一系列故事。

2002年開始喺網上連載，直到作者憑住《加速世界》攞咗第15回電擊小說大獎大賞後，《刀劍神域》畀出版社睇中，開始出文庫版輕小說。

故事簡介
----

### 安格特篇

2022年11月6號，虛擬實境大型多人網上角色扮演遊戲（VRMMORPG）《Sword Art Online》正式營運，呢個遊戲要啲玩家戴住同開着一個叫NerveGear嘅好似頭盔咁樣嘅設備先玩得，而戴咗同開着之後，NerveGear會同玩家嘅腦部連繫起上嚟，而玩家喺現實世界度就好似昏迷咗咁，要登出遊戲先會醒番。個遊戲係玩家用刀劍之類武器去打怪，由第1層開始，要有人打低嗰層嘅波士先可以去上一層，越上嘅樓層越難打，而最頂係第100層。玩家打怪打得多會升等級，又可以同其他人組隊增強戰力。

嗰日有大約1萬個玩家戴咗NerveGear登入遊戲，過咗幾個鐘頭之後啲人開始發覺冇法子登出，然後有個自稱係遊戲設計者茅場晶彥嘅人係遊戲度出現，話畀所有人知只有一個方法可以登出，就係要有人打低第100層波士。茅場又同大家講，如果玩家喺遊戲入面嘅生命值跌到0嘅話，冇得再可以復活重新嚟過，佢個NerveGear會放出高功率微波破壞人腦，即係響現實世界嘅身體都一樣會死，而如果玩家喺現實世界畀人除咗個NerveGear嘅話，一樣會被燒腦，由於NerveGear入面有電池，就算抆電掣都冇得登出。於是困喺遊戲嗰1萬人裡面有一部分人為咗可以返番去現實世界，侷住冒上生命危險走出安全區打怪，而主角桐谷和人（桐人）就係其中一位。

喺呢個「死亡遊戲」嘅頭一個月裡面，已經有成2000個玩家死咗。

### 精靈之舞篇

2024年11月SAO通關之後，桐谷和人（桐人）喺現實世界醒番，但係結城明日奈（亞絲娜）同另外300位玩家由於須鄉伸之嘅陰謀，喺現實世界度仲係昏迷緊。桐人知道有人喺另一隻VRMMORPG遊戲《ALfheim Online》入面見到有個似亞絲娜嘅人之後，走去玩嗰個遊戲，仲喺遊戲入面遇到佢個妹桐谷直葉（莉法），但係初時桐人唔知道莉法就係直葉。

最後桐人喺遊戲入面幫亞絲娜重獲自由。

### 幽靈子彈篇

桐人受到委托，去咗玩另一個VRMMORPG遊戲《Gun Gale Online》，喺入面遇到另一個女仔「詩楠」。

電視動畫
----

第1期喺2012年7月至12月響日本首播，分做「安格特篇」同「精靈之舞篇」。「安格特篇」有14集，「精靈之舞篇」有11集，加埋有25集。

《刀劍神域Ⅱ》有24集（唔計總集篇），喺2014年7月至12月響日本首播。

《刀劍神域 Alicization》第1部喺2018年10月至2019年3月響日本首播，有24集（唔計總集篇）。第2部喺2019年10月至12月響日本首播。第3部喺2020年7月至9月響日本首播。

### 特別篇

《刀劍神域 Extra Edition》，喺電視動畫第1期完咗之後出，係第1期嘅總集篇加原創故事。

劇場版動畫
-----

《刀劍神域劇場版：序列爭戰》，2017年2月響日本上畫，故事嘅時間點係《刀劍神域Ⅱ》之後。

《刀劍神域劇場版 -Progressive- 無星夜的詠嘆調》，2021年10月響日本上畫，故事係改編自《刀劍神域 Progressive》第1卷加原創劇情。

《刀劍神域劇場版 -Progressive- 陰沉薄暮的詼諧曲》，2022年10月響日本上畫，故事改編自《刀劍神域 Progressive》第4卷。

外傳
--

《刀劍神域外傳 Gun Gale Online》，有輕小說、漫畫同電視動畫。
**廣州經濟技術開發區**（粵拼：gwong2 zau1 ging1 zai3 gei6 seot6 hoi1 faat3 keoi1）
（英文：Guangzhou Economic and Technological Development Zone）係中國國務院喺1984年12月15號批准成立嘅一個中國國家級高新區，喺廣州市嘅蘿崗區（而家黃埔區）入面，1984年12月28號開始奠基。喺1997年，為咗加快發展廣州嘅高新技術產業，廣州市政府就調整咗高新區嘅管理體制，形成咗由廣州科學城、天河科技園、黃花崗科技園同民營科技園喺埋一齊嘅「一區多園」新格局。

發展史
---

喺1991年—2000年，廣州經濟技術開發區係經過咗2次嘅發展：

### 第一期發展（1991—1995）

喺1991年，廣州市政府發佈咗《關於廣州市經濟技術開發區進一步擴大改革開放嘅決定》提出咗發展廣州經濟技術開發區。1992年初，鄧小平嚟咗中國南邊重發表咗講話報告，話咗要把握好機會嚟深化改革。通過學咗鄧小平嘅重要講話同中共十四大嘅精神，廣州經濟技術開發區重結合咗實際，定咗條《關於進一步深化改革，擴大開放嘅問題決定》，呢份嘢提出咗起保稅區同雲埔工業區嚟深化改革同加強廉政建設、精神文明建設呢15條意見。
喺呢個階段，廣州經濟技術開發區一共搞掂咗投資92.42億元嘅固定資產投資。其中1995年就丼咗11.42億蚊嘅新區基礎嘅建設，就係噉，大幅度發展咗區域嘅經濟，嗰時，1995年嘅廣州開發區工業總產值就突破咗100億蚊嘅關口，去到140億蚊。

### 第二期發展（1995—2000）

1995年11月，國務院特區辦就喺廣州經濟技術開發區入面開咗沿海14個經濟技術開發區嘅工作座談會，而呢個會係交流同研究咗中國入面嘅各個開發區，重搞咗第二次嘅創業思路。到咗1997年嘅中共十五大入面，要求咗經濟特區喺體制創新、產業升級同擴大開放呢啲方面，一定要做高佬。就喺呢個發展階段，廣州經濟技術開發區一共搞掂咗210.6億蚊嘅固定資產投資。喺2000年重實現咗超過338.9億蚊嘅工業總產值投資。

區域
--

廣州經濟技術開發區喺廣州市嘅東邊，穗港澳黃金三角洲嘅中心地帶，東南邊靠住東莞、西南邊靠住番禺區，陸路可以去到增城、黃埔區、白雲區同天河區。到2000年底，廣州經濟技術開發區嘅規劃面積已經從1984年嘅9.6平方公里擴大到88.77平方公里，重分開咗西區、東區（出口加工區）、永和經濟區（廣州台商投資區）同埋廣州科學城呢4個區域。

### 廣州經濟技術開發區（西區）

西區喺黃埔新港、珠江同東江嘅交界之間嗰邊，規劃面積係9.6平方公里。經過咗十幾年嘅開發建設，西區已經發展到有完善配套設施嘅工業園區。

### 廣州經濟技術開發區（東區）

東區（出口加工區）喺廣州市黃埔區南崗鎮嘅東邊，廣州開發區西區嘅北邊，而呢個區分開咗南北兩區。之前原規劃面積係9.6平方公里，但因為黃埔新港同珠江、東江各碼頭港，重有大蠔洲島一共霸咗3平方公里嘅規劃用地，而廣州開發區凈係得返6.6平方公里去開發，為咗解決點解唔夠地用嘅嘢，喺1992年，國務院正式批准咗換返3平方公里嘅地嚟發展東區南片。而廣州市政府就決定咗，將雲埔工業區入面嘅4平方公里用地畀返廣州開發區嚟開發用，就發展到而家嘅東區北片。1995年，廣東省人民政府批准咗，將東區劃入廣州經濟技術開發區，而東區嘅總規劃面積係7平方公里。2000年4月，廣州經濟技術開發區俾國務院批准咗，喺東區度成立出口加工區。喺2001年3月30號，首期90萬平方米嘅出口加工區正式封關營運。

### 永和開發區

內文：永和開發區
永和經濟區喺增城區永和鎮，喺1993年成立，而佢嘅規劃面積係34.7平方公里。1995年，廣州市政府決定喺永和經濟區入面起笪廣州市台商投資區。重正式批准將永和經濟區劃入廣州經濟技術開發區入面。

### 廣州科學城

內文：廣州科學城
廣州科學城喺廣州市區東北邊嘅白雲生態保護區附近，喺1998年12月28號開始奠基，佢嘅規劃面積有37.47平方公里。

帶動嘅作用
-----

廣州經濟技術開發區喺經濟發展入面，充分利用咗政策、資源等各方面嘅優勢嚟先快人一步嘅同時，始終重注意咗建設同發展嘅大局，積極噉發揮咗地區經濟嘅示範、輻射同帶動嘅作用。

喺呢10年嘅發展入面，廣州經濟技術開發區唔停噉優化緊自己嘅產業結構。1998年，廣州經濟技術開發區同廣州高新區合併咗之後，好大噉推動咗以廣州科學城嚟做核心基地嘅高新技術產業發展；重按咗廣州市委、市政府嘅部署嚟極力加快廣州嘅東南部工業建設。喺幫貧困地區嘅發展等其他各方面，廣州經濟技術開發區都發揮咗應有嘅積極作用。尤其喺幫廣州市嘅老國有企業搬嚟呢度起嘅問題，佢重專門定咗扶持政策，喺地價、稅收方面，重幫咗國有企業同外資接軌、利用外國嘅先進管理經驗同技術。重幫咗大部分嘅廣州市區舊企業出咗生機同活力。

隨住廣州經濟技術開發區嘅事業發展，重加快咗開發區周邊地區嘅人流、物流、資金流同資訊流，喺唔同程度入面，重帶埋商貿、旅遊、房地產業同鄉鎮企業嘅發展。

攷
-

* 广州经济技术开发区
* 广州经济技术开发区
搵緊第二樣意思嘅話，請睇〈**大順 (搞清楚)**〉。
大中華史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代  
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代  
舊石器時代　中石器時代　新石器時代　青銅器時代  
此格： 去睇 • 討論 • 編輯 • 歷史
**大順**（粵拼：daai6 seon6；1644年-1645年），又叫**大順國**，係李自成喺反大明統治創立一國。以斷代史來睇，叫**順朝**（seon6 ciu4）。

大順由西安開國，李自成做皇帝，曾一度攻入北京，以致大明皇帝朱由檢吊頸自殺。後尾明將吳三桂引清兵入關，將大順趕出京，大順、大明、大清三國頂立。大順因為潼關失手，失去根據地，李自成都要到處避，最後亡於大清之下。

大順同期重有大西，由張獻忠立，主要基地喺四川，兩國亦互鬥。
藝術想象圖：柯伊伯帶同假說存在於更遠嘅歐特星雲
**柯伊伯帶**（英文：**Kuiper belt**，又叫**倫納德-柯伊伯帶**、**凱伯帶**，或者叫**庫柏帶**）係太陽系喺海王星軌道（距離太陽大約30天文單位）外面嘅黃道面附近、天體密集嘅中空圓盤狀區域。柯伊伯帶嘅假說最初係由愛爾蘭裔天文學家倫納德提出，並響十年後再由另一位天文學家柯伊伯再次獨立提出。

柯伊伯帶嘅位置處於距離太陽40至50天文單位低傾角嘅軌道上。以前嗰度一直被認為係咩都冇，係太陽系嘅盡頭。但係其實呢度好熱鬧，有好多直徑由幾公里到成千公里嘅冰封物體。柯伊伯帶上嘅呢啲物體係點成形嘅呢？如果按照行星形成嘅吸積理論來解釋，咁就係佢哋響繞日運動嘅過程中撞倒，互相吸引，最後黏附成一個個大小不一嘅天體，變成而家個樣。

柯伊伯帶係現時人類所知嘅太陽系嘅邊界，係太陽系大多數彗星嘅來源地。自從冥王星被發現，就有天文學家認為冥王星應該排除響太陽系嘅行星之外，而由於冥王星嘅大細同柯伊伯帶入便嘅小行星大細相近，20世紀末更有主張歸入柯伊伯帶小行星嘅行列當中；而冥王星嘅衛星就應被當係佢嘅伴星。響2006年8月嘅國際天文學聯合會已經將冥王星、穀神星同新發現嘅鬩神星一齊歸入新分類矮行星。

| * 睇
* 傾
* 改
矮行星 |
| --- |
| 矮行星 | 穀神星 · 冥王星 · 妊神星 · 鳥神星 · 鬩神星 |  |
| 矮行星嘅衞星 | 冥王星嘅衞星 · 妊神星嘅衞星 · 鳥衞一 · 鬩衞一 |
| 候選矮行星 | 亡神星 · 賽德娜星 · 創神星 · 2002 TC302 ·
伐樓拿 · 2002 UX25 · 2002 TX300 · 伊克西翁 ·
灶神星 · 智神星 · 健神星 |
| 行星 · 行星定義 · 2006年行星重新解釋 · 柯伊伯帶 · 外海王星天體 |

| * 睇
* 傾
* 改
太陽系 |
| --- |
|  |
| **太陽同八大行星**： | 太陽 · 水星 · 金星 · 地球 · 火星 · 木星 · 土星 · 天王星 · 海王星 · 第九行星 |
| **自然衞星**： | 木衞三 · 土衞六 · 木衞四 · 木衞一 · 月球 · 木衞二 · 海衞一 · 天衞三 · 土衞五 · 天衞四 · 土衞九 |
| **行星環**： | 木星環 · 土星環 · 天王星環 · 海王星環 |
| **矮行星**： | 穀神星 · 冥王星 · 妊神星 · 鳥神星 · 鬩神星 |
| **太陽系細嘢**： | **流星** · **隕星** · **小行星**（近地小行星 · 小行星帶 · 半人馬小行星 · 外海王星天體（柯伊伯帶 / 黃道離散天體）） · **彗星**（歐特星雲） |
**柯士甸馬敦**（粵拼：o1 si6 din1 maa5 deon1）
（英文：**Austin Mardon**；1962年6月25號—）係加拿大嘅作家兼社區領袖同傷殘人士權利教育家。做過亞伯達大學督錫他健康倫理學院嘅教授助理，1980年代中成立非盈利組織加拿大南極洲研究所。

家庭歷史
----

馬當喺加拿大亞伯達省愛民頓市出世，曆橋市大，依家住喺愛民頓。佢阿爸係退休大學教授。馬敦嘅阿爺都叫做柯士甸**·**馬敦，喺劍橋大學畢業之後做咗比較古典文化和歷史科嘅教授。馬敦嘅阿爺同阿嫲，瑪麗，買低咗蘇格蘭嘅阿多斯城堡。呢棟城堡嘅物業權喺1983年之前都喺馬敦家族嘅。

教育
--

馬當博士喺1985年喺曆橋大學嘅地理系畢業，之後又喺1988年美國南達科他州立大學取得地理學碩士學位。佢喺1990年向德薩斯州農工大學取得教育碩士學位。喺2000年，佢通過遠距教學向格林尼治大學（諾福島）取得博士學位。佢重喺2011年獲得亞伯達大學榮譽法學學位（法學博士）。

事業
--

1986年，喺南達科塔州立大學做嘢嗰時，馬敦博士被應邀做1986-87美國航空航天局同美國國家科學基金會嘅南極隕石考察成員。離南極站170英里，佢嘅研究小組發現咗幾百粒隕石。喺佢逗留期間，佢個肺受到嚴重損害，重造成永久性嘅咳。之後，佢攞到美國國會南極服役獎章。

馬敦編輯、撰寫同出版咗50本書。佢出版過有關加拿大政治、歷史、心理健康、科學、地理、小說、兒童小說同好多學術文章摘要嘅書。喺1992年，馬當被診斷患有精神分裂症。由嗰陣時開始，佢有好多著作探討精神疾病嘅話題，重特別關注嗰啲需要提供援助嘅殘疾人。

參考
--

1. ↑  "Edmonton Man Who Triumphed over Schizophrenia to Receive Order of Canada". The Epoch USA, Inc. Oct 25, 2007. 原著喺2014年7月14號歸檔. 喺July 4, 2014搵到.
2. ↑  Antarctic Institute of Canada 互聯網檔案館嘅歸檔，歸檔日期2016年7月29號，. Encyclopædia Britannica, Inc.
3. ↑  〈存档副本〉. 原著喺2015年11月22號歸檔. 喺2017年4月29號搵到.

出面網頁
----

*
**安東·基士文**（法文：**Antoine Griezmann**，法文讀音：[ɑ̃twan ɡʁijɛzman];，1991年3月21號—），係一名法國職業足球員，司職翼鋒、影子前鋒。目前效力西甲球會馬德里體育會，亦係法國國家足球隊成員。

佢嘅職業生涯始於皇家蘇斯達，喺2009年嘅首個賽季處子登場同埋贏得嗰季西乙冠軍。喺皇家蘇斯達嗰5個賽季，佢正式上陣過201場、入52球。2014年，佢以3,000萬歐元加盟馬德里體育會，5個賽季共正式上陣過257場、入133球。

2019年7月12號，巴塞隆拿官宣安東·基士文加盟，但馬德里體育會即刻發官方聲明話違約金未夠數。隨後馬德里體育會7月25號正式向西甲同埋西班牙足總提出訴訟，2019年8月19號，據每日體育報報道，馬德里體育會撤回訴訟，基士文轉會糾紛告一段落。

2021年，巴塞隆拿將安東·基士文借返畀馬德里體育會，預定2022年俾馬德里體育會買斷。

安東·基士文入選過法國U19，法國U20同埋法國U21。2010年佢代表國家隊出戰喺自己國家舉行嘅2010年歐洲19歲以下足球錦標賽（英文：2010 UEFA European Under-19 Football Championship）。安東·基士文亦喺2014年入選法國國家隊，代表法國參加2014年FIFA世界盃，打到入8強。安東·基士文係2016年歐洲國家盃國家隊代表球員之一，以東道主身份參賽嘅法國最終奪得亞軍。2018年7月15號，安東·基士文跟隨法國國家隊奪得2018年FIFA世界盃冠軍。

足球以外
----

### 家庭生活

2011年開始，安東·基士文同巴斯克人Erika Choperena開展關係，喺2016年4月8號生咗一個女Mia。兩人喺2017年6月15號結婚後，喺2019年4月8號生咗個仔Amaro。

### 代言

安東·基士文有做Puma、Beats Electronics、Head & Shoulders同埋吉列公司嘅代言人。

佢2017年開始做中國手機生產商華為手機嘅代言人。但佢喺2020年12月，因為華為被指參與有關監視維吾爾族人嘅人面辨識系統開發，而決定同華為終止合作。

安東·基士文喺2021年6月成為遊戲王嘅代言人，但一個月後被揭喺2019年嗰時做出種族歧視亞洲人嘅動作，俾Konami終止合作。

參考
--

1. ↑  "Griezmann met l'accent là où il faut" (法文). 2014-06-16. 原先內容歸檔喺2016-03-04. 喺2015-09-15搵到. `{{cite news}}`: Unknown parameter `|trans_title=` ignored (`|trans-title=` suggested) (help)
2. ↑  〈巴塞隆拿官宣基沙文加盟，马德里体育会称未交够违约金〉. 原先內容歸檔喺2019-08-30. 喺2019-08-30搵到.
3. ↑  〈马德里体育会向西甲主席提出诉讼〉. 原先內容歸檔喺2019-08-30. 喺2019-08-30搵到.
4. ↑  〈马德里体育会撤诉〉. 原先內容歸檔喺2019-08-19. 喺2019-08-30搵到.
5. ↑  〈割席華為｜涉參與監視維吾爾族 法國球星基沙文決定與華為終止合作 ｜ 蘋果日報〉. 《Apple Daily 蘋果日報》 (香港中文). 原著喺2020-12-10歸檔. 喺2020-12-22搵到.
6. ↑  〈基沙文涉種族歧視 贊助商終止合作〉. 《明報》 (香港中文). 2021-07-08. 喺2021-07-09搵到.
| How to read a taxoboxHow to read a taxobox**鮑魚** |
| --- |
| Haliotis rubra*Haliotis rubra* |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 軟體動物門 Mollusca |
|
|
|
|
|
|
|
| 綱 | 腹足綱 Gastropoda |
|
|
|
|
|
| 目 | 原始腹足目 Archeogastropoda |
|
|
|
|
|
|
|
|
| 科 | **鮑科 Haliotidae**Rafinesque, 1815 |
|
|
|
|
|
| 屬 | **鮑屬 *Haliotis***Linnaeus, 1758 |
|
|
|
|
|
|
|
|
|

 |
|
|
|
|
| Type Species  |
| *Haliotis asinina*Linnaeus, 1758 |
|
|
|
|
|
|
|
|
|
|
|
|

**鮑魚**（英文：Abalone，英國叫做Ormer），古時叫**鰒**，又叫**鏡面魚**、**九孔螺**、**明目魚**、**將軍帽**，係一種海生軟體動物，屬於腹足綱鮑科嘅單殼海生貝類。棲石質河岸，以藻類做食糧。

鮑魚除咗係海中嘅軟體動物之外，亦係中國傳統嘅名貴食材，古時叫鰒魚，山珍海味嘅一種。漢朝王莽就鍾意食鰒魚。曹操鍾意食鰒魚，曹操死後，曹植曾向徐州刺史臧霸要二百隻來祭祀。鮑魚通常喺水溫度比較低嘅海底出產。出產地有日本北部、中國東北部、北美洲西岸、南美洲、南非、澳洲等地。公認最佳產地係日本（乾鮑）同墨西哥（罐頭鮑）。

食用
--

以鮑魚入饌
鮑魚係四大海味：鮑、參、翅、肚嘅首位。種類繁多，有少部份鮑魚新鮮急凍，亦有製成罐頭，或曬製成乾貨。當中乾鮑按一斤重量有幾多個分為「十頭」、「八頭」等，十頭即係指一斤內有十個。頭數越少，鮑魚越大，亦越昂貴。另外，台灣同中國大陸「斤」嘅定義有分別。喺台灣一台斤係600公克。喺大陸，一市斤係500公克。都係叫「十頭」嘅鮑魚喺大陸會較細，唔少台灣人因此誤會大陸商店呃秤。

上等鮑魚多數會製成**乾鮑**，當中一種叫做「溏心鮑魚」。「‎‎溏心」係指乾鮑中心部份呈唔凝結嘅半液體狀態，將乾鮑煮到中心部份黏黏軟軟，入口時質感柔軟同有韌度，要製作溏心鮑魚需要經過多次曬乾嘅程序。鮮鮑魚並無溏心。新鮮鮑魚多數以清蒸方式處理。

台灣產嘅九孔（Holiotis diversicolor supertexta）又叫台灣珍珠鮑魚、台灣鮑魚、九孔（Taiwanese abalone）。

參考
--

1. ↑  《漢書·王莽傳》記載：「王莽事將敗，悉不下飯，唯飲酒，啖鰒魚。」
2. ↑  《全上古三代秦漢三國六朝文》卷一五《請祭先王表》：「先主喜食鰒魚，前已表徐州臧霸送鰒魚二百」。
安室奈美惠
**安室奈美惠**（粵拼：on1 sat1 noi6 mei5 wai6，日文：安室奈美恵あむろなみえ，1977年9月20號—），係日本女性流行音樂歌手，喺沖繩那霸沖繩紅十字醫院出世，1992年出道之後，喺日本內外都受到歡迎。

2018年9月15號安室參加沖繩縣為渠舉辦嘅★「WE ❤ NAMIE HANABI SHOW 前夜祭] ，安室當晚獻唱咗8首歌曲，最後以一曲《How Do You Feel Now?》向歌迷道別，結束25年嘅歌手生涯。9月30號安室嘅工作室團隊關閉咗安室嘅臉書、官網、歌迷會網頁及網上商店，原計劃關埋Youtube頻道，但團隊收到各方希望保留嘅要求，最終決定保留頻道，計劃喺11月1號以全新名稱延續。

出面網頁
----

|  |  |
| --- | --- |
|  | 維基同享有多媒體嘅嘢：**Namie Amuro** |

* 安室奈美惠嘅官方網站（日文）
* Amuro Namie - musicJAPANplus -artist database- （英文）
* 安室奈美惠喺互聯網電影資料庫嘅資料（英文）

|  |  |
| --- | --- |
| 權威控制 | 
* WorldCat
* VIAF: 43948488
* LCCN: no2001038802
* ISNI: 0000 0000 4117 1384
* BNF: cb16935015d（資料）
* MusicBrainz: 888994e5-6f53-4f53-bced-b20482aea42a
* NDL: 00649079

 |


|  |  |
| --- | --- |
|  | 呢篇同日本人相關係楔位文。歡迎幫維基百科擴寫佢。睇 • 論 • 改 • 歷 |
**安德尊**，MH（英文：**Anderson Junior**，1961年9月19號—）係香港電視藝員，花名「大王」。佢主持無綫電視《城市追擊》、午間節目《都市閒情》同埋長者節目《開心老友記》出名。

安德尊響香港長大，喺香港讀小學，中學重未讀完，就去咗菲律賓讀中學，之後響嗰度讀埋大學。喺中學時佢識咗個女朋友。佢話自己個樣唔討好，成日俾人排擠，所以好難得有女朋友，好驚會冇咗。佢成日掛住女朋友，搞到冇心機讀書，嗰段時間成日送女朋友返佢學校，而自己成日遲到，放學又趕住去接女朋友。

後來女友要去菲律賓讀書，而安德尊忍唔到同女朋友分開，所以佢求屋企人畀佢去菲律賓，去到菲律賓都係掛住女友，佢成日搵人頂堂，考試請槍。唔夠一年女友因腦膜炎病死，當時佢感覺到冷漠、無助、令佢諗起好多嘢，覺得呢幾年浪費咁多時間，荒廢學業，到頭來女朋友未到廿歲就死咗。佢問自己生存響度係咪白過。佢十九歲響菲律賓讀完大學返香港，要追返自己失去嘅嘢。

返到香港，加入亞洲電視做演員，一時力捧擔任多套連續劇同節目主持。響亞視最後一個節目係1993年嘅兒童節目《德尊老師》。其後曾經喺浸會醫院嘅老人中心擔當節目策劃。

1994年6月轉投無綫電視主持《大江南北》、《城市追擊》、《全線大搜查》等節目。響《城追》期間以報道陳健康事件同埋感性事件出名。佢誇張腔調令佢響唔少廣告出現。除此之外，佢亦有主持部份綜藝節目，同客串部份電視劇。2000年曾經夾埋「Gas!」組合合唱《董不董》，重錄埋唱片；安德尊響無綫期間唱過唔少兒歌，出名嘅有前期嘅《前進啊！Gulliver Boy》、《愛吃烏冬的老公公》、《家燕媽媽》系列、《乖仔學堂》；2004年主唱兒歌《大王駕到》，加上佢搞笑嘅演譯而有咗「大王」稱號。2006年仍然有同薛家燕灌錄新唱片（賀歌）。

佢最早演出嘅舞臺劇係1991年2月嘅《油脂》；2005年8月參與《開心鬼》音樂劇演出同主唱劇中歌曲。佢信佛教，去過佛教學校演講，並提倡廣結善緣、珍惜生命以及緣份等。

早年曾流傳安德尊本人好有錢，畀傳媒戲以「禾旱蓋德尊」，安德尊本人極力否認，只係透露曾經喺元朗合資買地建舍，2003年曾經同周秀蘭喺銅鑼灣經營素菜館。

佢主持風格好得意，成日好似有意無意、特登做出錯誤示範，搞到人笑又唔係，喊又唔係。有時主持節目，表演到好緊張，畀人緊湊嘅感覺。另外佢有種「大王」嘅風格，扮到好正義咁指揮同事同觀眾，但各人仍然好受落。

攷
-

1. ↑  〈二〇一八年授勳名單　附件：二〇一八年獲授勳銜及嘉獎人士的嘉許語〉 (PDF) (新聞稿) (繁體中文). 香港政府新聞公報. 2018年7月1號. p. 31.

出面網頁
----

* 安德尊喺香港影庫嘅資料（繁體中文 - 香港）
* 安德尊喺tvb.com嘅資料
* 香港網絡大典：安德尊
華英雄像，攝於香港漫畫星光大道（2023-01-20）
《**中華英雄**》係由香港漫畫家馬榮成所編繪嘅武打漫畫，由前身為玉郎機構嘅文化傳信集團所出版，最初喺漫畫報刊《金報》及《生報》中連載。八十年代同玉郎機構嘅《龍虎門》、《醉拳》、《如來神掌》合稱四大名著。

呢本書喺香港漫畫出版史上創下咗一期銷售20萬本嘅佳績，以一本香港漫畫來說，係前無古人，後無來者嘅成績，係馬榮成嘅成名作。1989年元旦日馬榮成遇襲手部受傷，曾經休刊近半年，之後馬榮成1989年2月約滿後，離開文化傳信，自立門戶成立天下出版後，故事改由其他人編繪，由於畫功質素嘅改變，銷量已大跌，但仍然一直出版至1995年才停刊，最後一期係第371期。

改編電視劇
-----

內文：中華英雄 (1990年電視劇)、中華英雄之中華傲訣同中華英雄 (2004年電視劇)
《中華英雄》被香港亞洲電視改編為電視劇，分別為1990年嘅**《中華英雄》**同1991年嘅《中華英雄之中華傲訣》，由張建偉導演，何家勁（華英雄）、羅頌華（華劍雄）、關詠荷（華文英，瓊天）、尹天照（司徒莫問）、葉玉卿（紫衣、陳潔瑜）、楊澤霖（無敵）、高雄（撒旦將軍）、洪志成（鬼僕）、楊嘉樂（羅漢）、連偉健（元武）、龐秋雁（思傲）、麥麗紅（木子）、苑瓊丹（命煞）、袁潔瑩（水千面）等演員主演，1990年首播，2007年重播，2009年重播。

喺2004年再有一套改編嘅中華英雄電視劇，由鄧衍成執導，程小東擔當動作指導，由何潤東（華英雄）、安以軒（華文英、陳潔瑜）、方中信（無敵）、藍正龍 、 秦嵐（木修羅）同馮紹峰（力千鈞）、陳冠霖（金太保）主演。

改編電影
----

內文：中華英雄 (1999年電影)
根據呢本漫畫嚟改編而成嘅中華英雄電影於1999年公映，由劉偉強導演，鄭伊健（華英雄）、謝霆鋒（華劍雄）、楊恭如（陳潔瑜）、舒淇（木修羅）、吳鎮宇（無敵）等人主演。

電影故事內容由鄭伊健所飾演主角華英雄一對仔女失散，主角本身被賣豬仔到美國開始，並以由吳鎮宇所飾演嘅無敵被華英雄擊敗後作結。

該主題曲係鄭伊健主唱，香港歌名：天煞孤星，台灣歌名：天涯海角。

改編網絡遊戲
------

內文：中華英雄Online
* 2000年 智冠科技控股有限公司獲授權推出以RPG形式電腦遊戲。
* 2009年 中華網龍獲授權研發3D網絡遊戲《中華英雄online》，呢套遊戲喺2009年7月尾封測，8月初公測，由中華網龍營運，採取免月費商城制營運。

攷
-

1. ↑  巴哈姆特
**中華民族偉大復興**係中國共產黨喺1997年召開嘅中共十五大提出嘅執政理念，取代之前嘅「振興中華」理念。2002年中共十六大，胡錦濤做咗中共總書記之後對呢個理念加以發展。到咗2012年中共十八大，習近平接任中共總書記之後，進一步強化呢個理念，又喺呢個基礎上提出「中國夢」嘅構想。

正面評價
----

目前對中華民族偉大復興嘅正面評價主要嚟自中國官方傳媒。根據《人民日報》評論文章，中國人民抗日戰爭嘅偉大勝利，係中華民族從近代以嚟陷入危機，走向偉大復興嘅歷史轉折點。抗日戰爭之所以能取得偉大勝利，係因為以愛國主義為核心嘅民族精神得到繼承同弘揚；係因為中國共產黨發揮咗中流砥柱嘅作用；係因為已經覺醒咗嘅中國人民同中華民族進行咗全民族抗戰；係因為愛好和平同正義嘅各國人民嘅幫助支持起咗一定嘅作用。

習近平總書記喺紀念中國人民抗日戰爭暨世界反法西斯戰爭勝利75周年座談會上嘅重要講話，回顧咗中國人民抗日戰爭同世界反法西斯戰爭嘅歷史，深刻總結咗中國人民贏得抗日戰爭勝利嘅歷史啟迪。深入學習領會習近平總書記重要講話精神，深刻認識抗日戰爭勝利嘅歷史原因，深刻理解抗日戰爭勝利嘅偉大意義，大力弘揚偉大抗戰精神，對於我哋增強「四個意識」、堅定「四個自信」、做到「兩個維護」，奮力走好新時代嘅長征路，實現「兩個一百年」奮鬥目標、實現中華民族偉大復興嘅中國夢，具有十分重要嘅意義。

負面評價
----

睇埋：赤納粹
有分析將習近平嘅中華民族偉大復興同納粹德國領袖希特拉「一個民族，一個帝國，一個元首」嘅口號作比較，發現希特拉嘅德意志帝國同習近平嘅中國共產黨都以民族驕傲同經濟發展為誘因，意圖抹殺鄰近相同民族小國嘅主權、自由同民主，而希特拉同習近平同樣係以民族恥辱為由，宣揚德意志同中華民族嘅復興，引申「赤納粹」嘅論述。有分析亦指習近平所提倡嘅中華民族偉大復興夢推動民族主義，令中國人更有自信，同時借此強化中國人民對中國共產黨嘅信心，令中國好似二戰前納粹德國嘅第三帝國，呢樣引起全球多個國家，包括西方同中國週邊國家或者地區，例如日本、台灣同東盟國家莫大關注。

另外，為提倡中華民族偉大復興夢，並鞏固中國共產黨復興中華民族嘅領導地位，喺近年中國官方亦對中共前領袖毛澤東嘅評價進一步提升，指毛澤東為實現中華民族偉大復興作出咗彪炳史冊嘅貢獻，刻意淡化毛澤東喺管治中國嗰陣犯下嘅多個重大缺失，包括推行個人崇拜、發動或者主導咗土地改革、鎮反、三反五反、肅清暗藏嘅反革命分子、反右、大躍進、人民公社、四清、文化大革命等一系列政治運動。但係，近年中國為復興中華民族提倡多個策略，包括一帶一路，積極參與國際事務，加上2020年處理武漢肺炎嘅手法各項缺失，令疫情全球蔓延等，反而令到中國人喺國際間嘅名聲每況愈下。

根據美國權威民調機構「普優研究中心（又叫皮尤研究中心，英文名係Pew Research Center）」喺2020年10月公布嘅最新民意調查顯示，2020年世界各國對中國持負面觀感嘅比率分別為：德國71％、美國73％、荷蘭73％、瑞典85％、加拿大73％、西班牙63％、法國70％、意大利62％、韓國75％、日本86％。英國、澳洲對中國嘅負面觀感急劇升高，2018年英國49％受訪者對中國有好感，35％表示討厭中國；2020年最新調查顯示，而家有74％英國受訪國民對中國有負面觀感，呢樣令唔少人質疑習近平似乎未能夠帶領中華民族走向偉大復興，反而將中華民族嘅名聲帶至彷如清末所謂百年國恥（即係中國從十九世紀中葉到二十世紀中葉呢段歷史時期）嘅歷史新低，近期亦連累其他亞裔民族受到歧視，令中國人喺亞洲區內嘅名聲進一步轉差。

參考
--

1. ↑
2. ↑
3. ↑
4. ↑
5. ↑
6. ↑
石圍角路近石圍角巴士總站
石圍角路近惠荃路
**石圍角路**（英文：**Shek Wai Kok Road**）係香港一條路，喺新界荃灣新市鎮嘅荃灣區荃灣東北嘅城門谷石圍角（鄰近城門谷公園），連接蕙荃路同二坡圳路。石圍角路因為喺石圍角嘅石圍角邨（而「石圍角」呢個名係取自石圍角邨嘅前身石圍角村）而得名。而且，石圍角路亦係**市區的士**同**新界的士**可指定嘅途經路線之一，喺三種的士之中，得**大嶼山的士**係唔入得石圍角路。

史
-

石圍角路係喺1980年代為配合成安邨（後嚟改叫石圍角邨）嘅發展計劃而起，並且喺1983年11月4號由當時嘅香港政府刊憲嚟改名。

概況
--

石圍角路全線都係雙程行車，喺石蓮樓門外嘅行人過路處以西嘅路段係分隔車路，有路壆嚟分隔東行同西行，而行人過路處以東嘅路段就只用雙白線嚟分開左右兩邊嘅路。另外，石圍角路有兩段隧道（下通道），分別喺佢西面（穿越德士古道北）同東面（穿越象鼻山路）。

由於石圍角路係石圍角邨入面嘅主要道路，更加係出入石圍角邨唯一一條公眾道路，而且都係老圍、象山一帶往返荃灣市中心嘅最近同最直接嘅途經道路之一，因此，石圍角路嘅車流量係中等。

公共交通
----

| 交通路線一覽 |
| --- |
| 
**九龍新界巴士**

|  |  |
| --- | --- |
| 32 | *（冇資料）* |
| 32H | *（冇資料）* |
| 32M | *（冇資料）* |
| 36 | *（冇資料）* |
| 36R | *（冇資料）* |
| 40P | *（冇資料）* |
| 43P | *（冇資料）* |
| 43X | *（冇資料）* |
| 234C | *（冇資料）* |
| 236R | *（冇資料）* |
| N36 | *（冇資料）* |


**過海隧道巴士**

|  |  |
| --- | --- |
| 936 | *（冇資料）* |
| 936A | *（冇資料）* |
| R936 | *（冇資料）* |


**新界專線小巴**

|  |  |
| --- | --- |
| 81 | *（冇資料）* |
| 81M | *（冇資料）* |
| 82 | *（冇資料）* |
| 82M | *（冇資料）* |
| 94 | *（冇資料）* |
| 94S | *（冇資料）* |
| 312 | *（冇資料）* |

九龍新界紅色公共小巴* 象山邨↔荃灣（海壩街）
* 象山邨↔旺角（砵蘭街/佐敦道）（往旺角方向：只限17:00 - 04:00開出；往象山方向：只限16:30 - 03:30開出）
 |

附近建築
----

* 石圍角邨
* 石圍角商場
* 石圍角街市
* 城門谷游泳池
* 城門谷公園

參考
--

1. ↑  石圍角商場

睇埋
--

* 石圍角
* 石圍角邨
* 石圍角巴士總站

|  |  |
| --- | --- |
|  | 維基同享有多媒體嘅嘢：**Shek Wai Kok Road** |
長沙灣道路牌，近門牌260A
**長沙灣道**（Cheung Sha Wan Road；灣讀環）係香港新九龍一路， 起自旺角太子尾，貫通深水埗、長沙灣，去到荔枝角。道東南駁彌敦道，西北駁葵涌道，約莫3.3千米。長沙灣道因為起得闊，替咗青山道個位，做咗旺角到荔枝角嘅要道。另外，全條馬路地底，都係港鐵荃灣綫。

長沙灣道深水埗一帶，開咗唔少成衣同疋頭鋪頭，主要係批發，亦有零售，尤其係欽州街到黃竹街一段，係香港同類鋪一頭集中地，有**時裝街**同**成衣街**之稱。

史
-

長沙灣道喺1920年代初開，由於當時條街去到長沙灣海邊為止，所以叫1923年9月28號憲報公布做長沙灣道。條路分開幾段來起，並唔係順住咁起。

各段
--

長沙灣道係雙程路，每邊有兩到三綫（有幾段可達四綫），由旺角伸到去荔枝角。

### 旺角段

長沙灣道旺角段，東南起自彌敦道、大埔道同界限街交界，係旺角北部。未有發展之前，呢段喺塘尾到田寮一帶。過塘尾就係最舊嘅深水埗市區，以黃竹街為界。所以呢段係深水埗同旺角交界之地。

呢段有條天橋，可以畀車由長沙灣道黃竹街同楓樹街之間，駛到去界限街洗衣街路口附近。

長沙灣道，黃竹街同楓樹街之間，南邊係楓樹街遊樂場，有波地畀人踢波，遠啲場邊係深水埗街坊福利會會址。

### 深水埗段

深水埗段街境
長沙灣道深水埗一段，黃竹街去到欽州街，佢西南便係深水埗最舊嘅市區。最舊區邊界喺鴨寮街，而長沙灣道就同佢平行，隔個街口。所以呢段長沙灣道來講，市區西南係舊過東北。

呢段主要路口有南昌街，欽州街，過欽州街就入長沙灣，入填地。舊底南昌街有明渠，長沙灣道有短橋過渠，家下條渠經已係暗渠，完全冚密。深水埗地鐵站喺南昌街同欽州街之間地底。

呢帶開咗唔少成衣同疋頭鋪頭，主要做批發，亦有做零售，係香港同類鋪頭集中地，有**時裝街**同**成衣街**之稱。

### 長沙灣段

近麗閣邨，由九龍工業中學出便望向深水埗，望到長沙灣政府合署
長沙灣道長沙灣段，佔全條馬路至大部份，由欽州街去到甘泉街。條路係曲尺形，喺長沙灣郵政局度屈咗一屈。

成條路都喺原長沙灣個海灘，對出海灣嘅填地上便。因為填海遲過深水埗同荔枝角，呢段好遲先起。最初係深水埗營盤，喺欽州街到東沙島街之間，即係今日長沙灣政府合署、怡靜苑同怡閣苑。過咗營盤，1950年代初都係海。1950年代中，光昌街到甘泉街一段起好，長沙灣道係斷開兩截。去到1960年代初，先至打通。長沙灣道去到甘泉街邊，經已係條明渠，由蝴蝶谷流落來，後尾封咗變暗渠。

呢段馬路主要路口有東京街、興華街同大南西街。東京街有明渠。

由欽州街到長沙灣郵政局近光昌街一段直路，主要有長沙灣政府合署、麗閣邨、九龍工業學校、長沙灣遊樂場、長沙灣消防局、元州邨、深水埗運動場、長沙灣體育館，成段多數係公屋同公共設施，有少數私人樓。長沙灣地鐵站響東京街同發祥街之間嘅地底。

長沙灣廣場街境
郵局到甘泉街一段直路，見長沙灣郵政局、深水埗運動場、長沙灣廣場，呢段主要係工廠大廈，主要係同衫有關，到咗今時今日好多變咗寫字樓同貨倉，唔少做時裝批發。荔枝角地鐵站響大南西街到通州西街之間嘅地底。

### 荔枝角段

長沙灣道荔枝角一帶，好早經已填咗海，作軍事用途。之不過，當時唔叫做長沙灣道，只有青山道同荔枝角道。後尾呢帶連轉咗做荔枝角煤倉同美孚油倉。今日長沙灣道同葵涌道、荔枝角道、青山道平排呢佈局，係1960年代尾到1970年代頭嘅事。

長沙灣道近荔枝角，係荔枝角交匯處，呢處同甘泉街、長順街、蝴蝶谷道同埋荔枝角道交界。蝴蝶谷道路到美荔道一段，係條單程路，只有去旺角方向。反方向嘅車，就行同佢平排嘅荔枝角道。佢道中間夾住葵涌道天橋。而近交匯處，可以畀車轉入青山道入葵涌。

長沙灣道最盡，伸到去荔枝角美荔道，差唔多去到美孚新邨第六期。荔枝角大橋落橋去美孚嘅車，可以橫過美荔道直入長沙灣道。葵涌道天橋底，有路畀車由荔枝角道入長沙灣道。美荔道南行亦可轉入長沙灣道。

呢段路因為夾喺青山道同葵涌道中間好窄嘅位，並無乜特別建築。靠青山道嗰邊對住石牆，青山道喺佢上便，過青山道就係荔枝角醫院同荔枝角收押所。而另一邊，過葵涌道天橋同荔枝角道，係美孚新邨第四期、九龍巴士廠兼總部、荔枝角消防局。因為部份九龍巴士廠變咗住宅曼克頓山，有條行人天橋起緊，橫過荔枝角道、葵涌道、長沙灣道，經石牆打上，到長沙灣道近美荔道巴士站。

地鐵
--

長沙灣道地底係地下鐵路，係港鐵荃灣綫來回兩管隧道。條綫其中三個站都喺長沙灣道底下，分別喺深水埗嘅深水埗站，喺長沙灣遊樂場側邊嘅長沙灣站，同埋長沙灣廣場側邊嘅荔枝角站。

起呢段嗰陣，成條長沙灣道都掘開咗，搞到塞車。

註
-

1. ↑  《九龍街道命名考源》梁濤 著，第五十三頁，市政局出版，1993年
2. 1 2  〈旺角起頭〉.
3. 1 2  *Lion Hill Sheet No.8*. War Office. 1924.
4. ↑  *Golden Hill Sheet No. 9*. War Office. 1924.

睇埋
--

* 荔枝角道
* 青山道
中華民族博物院（北園）
中華民族博物院（南園）
 **中華民族博物院**（粵拼：zung1 waa4 man4 zuk6 bo3 mat6 jyun2）
（簡化字：**中华民族博物院**；英文：**China Ethnic Museum**），又嗌**中華民族園**，係中國北京一公園兼介紹中國大陸嘅少數民族聚集區啲風俗地方，亦係復原、收藏、陳列同研究中國大陸嗰56個民族文化、文物、社會生活嘅大型人類學博物院。喺朝陽區民族園路1～2號（四面分別俾北四環中路、北辰西路、北辰路，及北土城西路圍住）。其中北園喺1994年6月18號起好兼開放，南園喺2001年9月29號起好兼開放。

間嘢喺1992年喐手起嗰時，曾經係為咗宣傳1993年9月24號申辦2000年奧運嗰時用，但最後俾澳洲新南威爾士州悉尼搶走咗。直到2001年7月13號因北京成功申辦2008年奧運，園區先至重新宣傳奧運啲料。佢曾經喺2001～2016年間屬中國國家AAAA級景區之一，後嚟喺2016年12月7號因質量登記複核時唔夠分而被取消咗資格。

另外，中國大陸好多語文同道德與政治教材講到嘅「實現中華民族偉大復興」呢句話，就係出自呢間嘢入面。佢嘅南園同北園之間嘅民族園路上空，有條古色古香兼帶四合院風格嘅亭閣長廊連埋一齊。

附近嘅交通
-----

地鐵
* 8號綫：奧體中心站（北園）、北土城站（南園）
* 10號綫：北土城站

巴士
* 民族園路站、中華民族園站

出面網頁
----

|  |  |
| --- | --- |
|  | 維基同享有多媒體嘅嘢：**China Ethnic Museum** |

* 中華民族博物院嘅官方網站